Volkswagen povećao prodaju za 5,8 odsto\n22 Jul 2008 - 00:18 Vesti Link\nUprkos vrtoglavom rastu cene goriva, najveći evropski proizvođač automobila Volkswagen je saopštio da je povećao prodaju u svetu za 5,8 odsto u prvom polugodištu, u odnosu na isti lanjski period, zahvaljujući skoku potražnje u zemljama sa visokom stopom privrednog rasta.\nVW je isporučio 3,27 miliona vozila za šest meseci ove godine, što je najbolji rezultat do sada, ali je upozorio da je svetsko tržište automobila suočeno sa izuzetno teškim uslovima poslovanja.\nPovećanje prodaje u prvom polugodištu ostvareno je zahvaljujući rastu prodaje vozila u Kini za 23,2 procenta, kao i velikim isporukama u Brazilu sa rastom od 21,8 odsto, uz veću prodaju kola na tržištu srednje i istočne Evrope za 18,7 procenata u odnosu na isti period lane.\nPored toga, prodaja VW kola u prvih šest meseci, u odnosu na isti lanjski period, porasla je u Indiji čak 69,2 odsto, za 63,3 odsto u Rusiji i 46,9 procenata u Ukrajini.\nZa razliku od velikih isporuka zemljama u razvoju, prodaja kola u Nemačkoj porasla je samo 1,3 odsto, a u zapadnoj Evropi smanjena 3,6 procenata, u periodu od januara do juna.\nVolvo C30 R prototype sa 350KS\n21 Jul 2008 - 12:32 Vesti Link\nDo sada je Volvo C30 pažnju privlačio pre svega svojim jedinstvenim dizajnom (zadnjeg kraja), a u budućnosti će to možda postizati i svojim performansama. Naime, u švedskoj kompaniji u vlasništvu američkog Forda (mada se u poslednje vreme prenose glasine da će se Ameri uskoro otarasiti Volvoa) su napravili prototip sportskog modela C30 R, u koji je ugrađen 2.5 litarski petocilindrični turbo motor, poznat iz nedavno promovisanog Ford Focusa RS. Razlike ipak postoje; u Focusu RS taj agregat raspolaže sa okruglo 300KS, a u Volvou su iz njega izvukli 350 konja. Sem toga, C30 R je dobio i AWD pogon na sva četiri točka, dok Focus RS ima pogon samo na prednjim točkovima. Ipak, za sada sve ostaje samo na prototipu, budući da ceo C30 R projekat još nije dobio zeleno svetlo za serijsku proizvodnju (na slici je inače Volvo C30 sa R-design paketom koga ne treba mešati sa C30 R prototype).\nNovi motor za Hyundai i10 i i20\n21 Jul 2008 - 00:18 Vesti Link\nDo sada je Hyundai i10 bio dostupan sa jednim benzinskim i jednim dizel motorom (četvorocilindrični benzinac zapremine 1.1 litra raspolaže sa 48kW/66KS pri 5500 o/min. i 100Nm obrtnog momenta pri 2800 o/min., dok 1.1 litarski CRDi dizelaš ima 55kW/75KS pri 4000 o/min. i 153Nm u rasponu od 1900 do 2750 o/min.), a uskoro će paletu dopuniti i novi 1.25 litarski benzinac (od 1248 kubika) sa 78KS pri 6000 o/min. i 118Nm pri 4000 o/min. Po rečima korejskog proizvođača, radi se o inovativnom, laganom, štedljivom i ekološki prihvatljivom agregatu (nadmašuje važeće Euro4 norme). To u praksi znači da Hyundai i10 sa ovim motorom u kombinovanoj vožnji troši tačno 5 litara goriva na 100 km, a da emisija CO2 po kilometru iznosi 119 grama (od 0 do 100 km/h ubrzava za 12,8 sekundi i postiže najveću brzinu od 164 km/h).\nNovi motor će se kasnije naći i pod haubom budućeg Hyundaija i20 (naslednik aktuelnog Getza).\nItalijanski sud zabranio prodaju kineskog modela GWPeri\n20 Jul 2008 - 00:07 Vesti Link\nNakon što je nedavno sud u Minhenu zabranio firmi China Automobile Deutschland dalju prodaju kineskog SUV-a Shuanghuan CEO u Nemačkoj (zbog prevelike sličnosti kineskog vozila sa prethodnom generacijom modela BMW X5), sada je ista sudbina zadesila i kineskog proizvođača Great Wall i njihov model GWPeri.\nNaime, prema pisanju sajta Automotive News Europe, sud u Torinu je po tužbi Fiata doneo presudu kojom se zabranjuje prodaja kineskog automobila GWPeri zbog toga što je pomenuto kinesko vozilo praktično, kako se kaže, "Fiat Panda sa drugačijim prednjim krajem". Sud je takođe odredio da kineska kompanija plati kaznu od 15.000 evra za prvi uvezeni GWPeri, a ako se Kinezi ogluše na presudu, platiće 50.000 evra kazne za svaki uvezeni primerak ovog automobila. Naravno, Great Wall je već najavio žalbu na presudu italijanskog suda...\nAMSS : Polovina vozila neispravna\n17 Jul 2008 - 11:59 Vesti Link\nViše od polovine vozila koje je pregledao Auto-moto savez Srbije (AMSS) tehnički je neispravno, a 32 odsto ima neispravne kočnice, navodi se u saopštenju AMSS.\nDirektor centra za motorna vozila AMSS Milan Božić izjavio je da je akcija „Ispravno vozilo - bezbedno vozilo“ na uzorku od 12.000 vozila pokazala da je 50,2 odsto neispravno, a iz saobraćaja je zbog toga isključeno 2.000. Božić je ocenio da je broj neispravnih automobila ipak opao i naveo da je pre pet godina bilo 67,68 odsto neispravnih, a pre šest meseci 51,6 odsto.\n- Kod neispravnih vozila 26 odsto imalo je neispravna svetla, a čak 13 odsto problem sa upravljanjem - rekao je Božić.\nKako je rekao, savet vozačima je da pred duže putovanje tehnički provere automobil kod servisera, da obavezno provere kočnice i da voze polako.\nBožić je kazao da vozači uglavnom idu samo na obavezni tehnički pregled jednom godišnje, ali situacija se poboljšava i provere postaju češće.\n- Problem su neoriginalni rezervni delovi, mehaničari koji nisu dovoljno obučeni i održavanje vozila u neovlašćnim servisima - napomenuo je Božić.\nŠkoda povećala prodaju za 18%\n17 Jul 2008 - 00:47 Vesti Link\nIz češke Škode su saopštili da su u prvih šest meseci ove godine plasirali 366.686 automobila, što znači da je prodaja porasla za 17.9 odsto u odnosu na isti period 2007.\nNajveći rast prodaje je zabeležen u Rusiji (+83.7%, prodato 23.950 vozila), Indiji (+61.6%, 9556 vozila) i Ukrajini (+51.2%, 15.964 vozila).\nU Zapadnoj Evropi Škoda je uspela da poveća svoje tržišno učešće na 2.27% (prodato je 177.101 Škoda ili za 2.1% više), dok su Kinezi kupili 31.566 Škodinih automobila.\nNajprodavaniji model je Octavia, čija prodaja je dostigla 186.487 primeraka (+27.1%), sledi Fabia sa plasiranih 136.985 komada (+14.5%), dok je na trećem mestu Roomster sa 33.789 vozila (+0.8%). Ovde i podatak da je nova generacija Superba već našla 1771 kupca.\nFisker Karma će se proizvoditi u Finskoj\n16 Jul 2008 - 00:26 Vesti Link\nTek što je nedavno Porsche saopštio da će od 2012. godine proizvodnju modela Boxster i Cayman prebaciti iz finske kompanije Valmet Automotive u austrijsku fabriku Magna Steyr, stiže i vest da je američki Fisker Automotive odlučio da proizvodnju svog hibridnog modela Karma poveri upravo pomenutoj finskoj kompaniji.\nFisker namerava da počne prodaju ovog automobila u SAD-u tokom četvrtog kvartala 2009. godine, a planira se proizvodnja od oko 15.000 primeraka godišnje. Cena osnovnog modela će u Americi iznositi oko 80.000 dolara (50.200 evra), a koliko će koštati kada 2010. startuje u Evropi za sada još nije saopšteno. Sem intrigantnim dizajnom (potpisuje ga Henrik Fisker, autor izgleda BMW-a Z8, Aston Martina DB9 i V8), ovaj automobil pažnju pre svega privlači Q-DRIVE hibridnim pogonom (kombinacija malog motora sa unutrašnjim sagorevanjem i elektromotora sa litijum-jonskim baterijama), razvijenog u saradnji sa kompanijom Quantum Technologies. Zbog boljeg rasporeda težine, litijum-jonske baterije su smeštene u centralnom delu automobila, a zbog manje mase u konstrukciji je korišćen aluminijum. Deo energije Karma dobija i regeneracijom kočione sile i preko solarnih panela smeštenih na krovu vozila. Inače, Fisker Karma od 0 do 60 milja na sat (96 km/h) ubrzava za manje od 6 sekundi (5,8 sec), maksimalna brzina prelazi 125 milja na sat (201 km/h), a ima, kako se kaže u saopštenju, "potencijalnu potrošnju" od samo 2,35 litra goriva na 100 km.\nVolkswagen gradi fabriku u SAD-u\n15 Jul 2008 - 18:35 Vesti Link\nVolkswagen je danas konačno i zvanično saopštio da će svoju fabriku automobila u SAD-u izgraditi u mestu Čatanuga, savezna državaTenesi. Prema saopštenju nemačke kompanije, investicija je teška milijardu američkih dolara (627,35 miliona evra), a od početka 2011. godine fabrika će proizvoditi sedan srednje klase specijalno razvijen za tržište Severne Amerike. U novom VW-ovom pogonu će posao dobiti oko 2000 radnika, koji će u početku proizvoditi 150.000 vozila godišnje. Nova fabrika je deo ambiciozne strategije Volkswagena koja, između ostalog, predviđa da nemačka marka dostigne cifru od 800.000 prodatih automobila u SAD-u do 2018. godine.\nPad prodaje Mercedesa S klase\n15 Jul 2008 - 18:30 Vesti Link\nSve veće cene goriva se neumitno održavaju na prodaju velikih i luksuznih automobila, pa ni Mercedes nije izuzetak. Tako je prodaja njihove S klase za prvih šest meseci ove godine na globalnom nivou opala za 11,9%, dok je situacija u SAD-u još gora. Tamo je pad čak duplo veći, odnosno iznosi 23 odsto, a stanje čini još težim i činjenica da je S klasa najprofitabilniji model u Mercedesovoj ponudi (u ukupnoj zaradi učestvuje sa 20 do 25%).\nProblemi Mercedesa se ne završavaju S klasom, jer su u prvom polugodištu 2008. skoro svi njihovi modeli zabeležili pad prodaje. Izuzetak je samo nova C klasa, čija prodaja je u pomenutom periodu porasla za 38,4 odsto.\nOvakvi rezultati su primorali rukovodstvo nemačke fabrike da se više okrene rastućim tržištima Kine i Rusije, gde je potražnja za automobilima poput S klase i dalje velika.\nHummer H3T za 31.495 dolara\n15 Jul 2008 - 00:44 Vesti Link\nNekoliko meseci nakon svetske prezentacije na salonu automobila u Čikagu (2008 Chicago Auto Show), Hummer je konačno zvanično saopštio cenu za njihov najnoviji model H3T, odnosno pick up varijantu postojećeg Hummera H3. Njegova prodaja u SAD-u počinje u septembru, a cene startuju od, za nas, veoma niskih 31.495 dolara ili 19.820 evra (koliko kod nas približno košta osnovni Hyundai Tucson 2.0 GL 2WD). Podsećanja radi, osnovni Hummer H3 SUV i sa Base paketom opreme u Srbiji treba platiti 50.866 evra sa PDV-om (80.835 dolara).\nU odnosu na standardni H3, novi H3T ima za 558 mm duže međuosovinsko rastojanje, tačnije ono iznosi 3403 mm. Ponuda pogonskih agregata će obuhvatati redni petocilindrični motor od 3.7 litara sa 180kW/242KS pri 5600 o/min. i 328Nm pri 4600 o/min., kao i novi 5.3 litarski V8 sa 224kW/300KS i 434Nm, prikazan prvi put u modelu Hummer H3 Alpha (na slikama se inače i nalazi H3T Alpha). U ponudi će inače biti manuelni petostepeni i automatski menjač sa četiri brzine. Što se unutrašnjosti tiče, nema razlika u odnosu na H3 SUV, a treba napomenuti da će zadnja sedišta u H3T moći da se sklope, kako bi se dobio dodatni prostor za prtljag.\nObnovljeni TVR Sagaris\n15 Jul 2008 - 00:32 Vesti Link\nBritanski proizvođač sportskih automobila TVR (o kome se u poslednje vreme više govorilo u vezi mogućeg zatvaranja fabrike, otpuštanja radnika i povezivanja sa jednim italijanskim proizvođačem) je pre nekoliko dana probranoj publici predstavio obnovljeni model Sagaris (series 2) i zvanično najavio da će njegova proizvodnja startovati krajem ove godine (prodaja se očekuje na samom početku naredne godine).\nNova verzija se odlikuje doteranim ogibljenjem i upravljačkim sistemom, modifikovanom unutrašnjošću (između ostalog, tu su novi klima uređaj i redizajnirana centralna konzola), dok 4.0 litarski redni šestocilindrični motor nije doživeo promene pa i dalje razvija 380KS i 473Nm obrtnog momenta (to će biti dovoljno da ubrzanje od 0 do 60 milja na sat, odnosno 96 km/h, bude samo 3,7 sekunde).\nCena za obnovljeni Sagaris za sada nije zvanično objavljena, ali se očekuje da iznosi oko 85.000 evra. Prodaja će prvo startovati u Velikoj Britaniji, a kasnije i u ostalom delu Evrope i na Bliskom Istoku.\nZanimljive su takođe najave i o novim modelima. Doduše, o tome na prezentaciji doteranog Sagarisa nije bilo konkretnijih informacija, ali podsećanja radi, prošle godine se najviše govorilo o novom superautomobilu TVR Typhoon (na četvrtoj slici), koji bi raspolagao sa 600KS i karoserijom od karbon fibera. Po tadašnjim informacijama, za pogon bi bio zadužen poznati TVR-ov 4.0 litarski motor sa 6 cilindara za čije je modifikovanje poverenje poklonjeno engleskoj firmi Ricardo, koja treba da iz njega izvuče tih traženih 600 konja. Težina Typhoona ne bi smela da bude veća od 1100 kg, pa (procenjeno) ubrzanje od 0 do 100 km/h treba da iznosi manje od 4 sekunde, a maksimalna brzina preko 200 milja na sat (322 km/h). Šta će biti od svega ovoga, pokazaće vreme.\nKraj za Lexus SC430?\n15 Jul 2008 - 00:18 Vesti Link\nPrema poslednjim informacijama koje objavljuju pojedini američki sajtovi, izgleda da Lexusov model SC430 (aktuelna generacija se nalazi na tržištu od 2001. godine) neće dobiti naslednika. Naime, ako je verovati tim izvorima, Toyota (vlasnik Lexusa) je prvobitno planirala da novi SC bude promovisan tokom sledeće godine, zatim je ceo plan pomeren za sredinu 2011. – te, a sada je navodno ceo projekat otkazan. Aktuelni SC430 je inače u prvih šest meseci ove godine na tržištu SAD-a našao samo 1230 kupaca ili za oko 40% manje u odnosu na isti period prošle godine. Priča se takođe da SC430 nije jedini model koji će Toyota izbaciti iz ponude. Po raznim izveštajima, rukovodstvo Toyote navodno ozbiljno razmišlja da odustane od razvoja sledeće genracije Toyote Avalon, a da kupcima kao zamenu ponude model Camry sa dužim međuosovinskim rastojanjem. Takav produženi Camry bi se, sem u SAD-u, prodavao i na Bliskom Istoku i u Kini, a pojavio bi se najranije 2011. godine (naravno, ako dobije zeleno svetlo za proizvodnju).\nVIDEO : Italdesign Giugiaro slavi 40 godina\n13 Jul 2008 - 00:42 Vesti Link\nRusko tržište automobila najveće u Evropi?\n11 Jul 2008 - 01:51 Vesti Link\nRusko tržište automobila moglo bi postati najveće u Evropi po ostvarenoj prodaji vozila do kraja 2008. godine, izveštava Itar-Tas, pozivajući se na analitičara "Prajsvoterhauskupersa" Stenli Ruta.\nOn tvrdi da će se na ruskom tržištu ove godine prodati 3,6 do 3,8 miliona komada automobila.\nRut je naveo da je u prvom polugodištu u Rusiji prodato oko 1,64 miliona vozila, što je 41 odsto više nego u istom periodu 2007. Od januara do juna ove godine, prodato je 380.000 vozila ruske izrade, 290.000 automobila inostranih kompanija montiranih u Rusiji, 785.000 uvezenih i 190.000 korišćenih inostranih automobila.\nProdaja automobila na ruskom tržištu porasla je, prema vrednosti, 64 odsto za šest meseci ove godine i dostigla 33,4 milijarde dolara. Prema Rutu, vrednost ruskog tržišta automobila nastaviće da raste, kao i prosečna cena vozila.\nU narednih osam godina proizvodnja u ruskim fabrikama mogla bi da poraste dva puta. U ovoj godini biće proizvedeno 1,7 miliona vozila, što nagoveštava da bi do 2015. godine ta cifra mogla da dostigne tri miliona.\nDo kraja naredne decenije broj automobila u Rusiji uvećaće se na 55 miliona, od čega će najveći deo biti inostrane robne marke. Potkraj ove godine u Rusiji će biti skoro 30 miliona vozila, a većinu će činiti domaći tradicionalni modeli.\nProizvodnja inostranih automobil koji se montiraju u Rusiji dostići će dva miliona komada do 2012. godine, sa prosečnom cenom od 25.000 dolara.\nUkupna prozvodnja delova za montažu inostranih automobila u Rusiji premašiće devet milijardi dolara do 2012., što je devet puta više nego u tekućoj godini.\n«Prethodni 1 2 3 ... 1771 1772 1773 1774 1775 1776 1777 1778 1779 1780 1781 ... 1808 1809 1810 Sledeći»


Naime, kada su američki mediji obelodanili kako se zove gospođa koju je lopticom u vrat pogodio Nole (u završnici prvog seta osmine finala sa Pablom Karenjom Bustom), na njen račun stigle su brojne uvrede.\nTako bar tvrde pojedini engleski novinari koji su potom počeli da ukazuju na to kroz šta Laura Klark prolazi, na šta su im nezadovoljni Noletovi navijači prebacivali da se ponašaju licemerno jer su među prvima otkrili javnosti njen identitet.\nVidevši šta se dešava, a ne želeći da žena koja je bila iza njega, radeći svoj posao linijskog sudije, trpi bilo kakve uvrede, Đoković je rešio da se tim povodom oglasi na društvenim mrežama.\n"Dragi moji navijači (#NoleFam), hvala vam za pozitivne poruke... Molim vas da takođe ne zaboravite da je linijskom sudiji, koju je prethodne noći pogodila loptica, takođe potrebna podrška naše zajednice", započeo je Nole svoje obraćanje.\n"Ona nije uradila ništa loše. Molim vas, ostanite naročito pažljivi i puni podrške za nju tokom ovih vremena. Jer, iz ovakvih momenata - rastemo jači i izdižemo se. Delim ljubav sa svima. Evropo, evo me, dolazim", poručio je Đoković.\nNovak Đoković je time potvrdio da se odmah posle diskvalifikacije sa US Opena vraća na "stari kontinent".\nTamo ga, ako posle svega doživljenog u Njujorku reši da učestvuje - čeka još jedan grend slem, Rolan Garos.\nTo Otvoreno prvenstvo Francuske na programu je od 21. septembra do 11. oktobra.\nŠto se tiče Laure Klark, koja je pogođena lopticom u grlo, ova teniska radnica (sa vrlo zanimljivom biografijom, ali i (ne)srećnim spletom okolnosti ulaska u beli sport) protekli dan je provela u hotelu zakupljenom od strane US Opena, kako bi se oporavila pre nego što se vrati sudijskim dužnostima na terenima "Bili Džin King nacionalnog teniskog centra" u Njujorku.


Borin grad u Vranju\n15. Sep 2021 223\nKonkurs za izradu idejno-urbanističkog rešenja etno kompleksa u naselju Tulbe Grad Vranje je raspisao pre tri godine, a ideja je bila da se nađu rešenja koja bi istakla prepoznatljivost starog Vranja i dela Bore Stankovića na prostoru u blizini Belog mosta i crkvi Sveta Petka i Sveti Nikola. Kako se navodi u projektu, “Borin grad” će zauzimati više od 4.000 kvadrata, a imaće restoran sa prenoćištem, lokale za male zanate, suvenirnicu kod glavne kapije, izložbeni prostor, vinariju sa terasom.\nU okviru kompleksa su predviđene i tribine sa binom, gde će se izvoditi predstave i koncerti, a u planu je i plato sa vodenim površinama i česmom, koji će služiti za odmor, dok će prema Belom mostu biti uređene zelene površine sa stazama za pešačenje. Značaj izrade Urbanističkog projekta je stvaranje mogućnosti za realizaciju ideje da se kroz prijatan boravak i odmor u ovom kompleksu prikažu i učine dostupnim ambijent i arhitektonske karakteristike u tipičnoj lokalnoj formi pojedinačnih objekata, uz poštovanje tradicionalne autohtone arhitekture i specifičnost lokalne tipologije, kao i da kompleks bude atraktivnog identiteta, uklopljen u istorijsko okruženje sa sadržajima koji bi podigli istorijsku i turističku vrednost same lokacije u neposrednoj blizini centra grada - piše u projektu.\nIza idejnog rešenja starogradskog kompleksa “Borin grad” stoji studio Art iz Vranja, a urbanistički projekat je uradilo JP Urbanizam i izgradnja. Projekat će biti izložen do 15. septembra u prostorijama Odeljenja za urbanizam u Ulici Ive Lole Ribara broj 1, kao i na zvaničnom gradskom sajtu.


Počele 'borbe titana' za Baneta - Sportske.net\nPočele 'borbe titana' za Baneta\nProblemi u pregovorima oko novog ugovora i loše partije u dresu Čelsija na početku sezone doprinele su brojnim spekulacijama o odlasku kapitena reprezentacije Srbije sa 'Stamford Briža'.\nKako je Čelsi oteo Pedra Mančester Junajtedu'Građanski rat' za napadača Monaka!Ćabi Alonso i Tijago Alkantara kao Paja i Jare!Dante blizu prelaska u Premijer ligu!Alaba: "Bajernu i dalje treba Riberi"\n'ESPN' je preko svojih izvora došao do informacija da je Bajern Minhen živo zainteresovan za dovođenje Branslava Ivanovića u svoj tabor, a pojedini španski mediji prenose i da Barselona pomno prati situaciju.\n'Plavci' ne žele da naprave izuzetak u Banetovom slučaju i nude mu produžetak saradnje na samo godinu dana budući da je zagazio u četvrtu deceniju života.\nSrpski defanzivac je navodno razočaran ovakvim tretmanom, a njegove slabe igre u prva dva kola Premijer lige, protiv Svonsija (2:2) i Mančester Sitija (0:3), se na ostrvu tumače i kroz prizmu njegovog nezadovoljstva. U Engleskoj su sve češće priče da je zamenik kapitena aktuelnog šampiona Engleske izgubio status startera i da će njegovo mesto uz desnu aut liniju Murinjo poveriti Cezaru Aspilikueti.\nIvanoviću je ovo poslednja godina važećeg ugovora sa Čelsijem u koji je stigao 2008. godine iz moskovske Lokomotive i do sada osvojio sve što se osvojiti moglo.\nTeško je očekivati da kapiten srpske rerprezentacije napusti Zapadni London ovog leta, ali ukoliko se situacija oko pregovora u vezi sa pomenutim produžnjem ugovora sa upravom Čelsija ne popravi, pretpostavlja se da bi Bavarci i Katalonci mogli agresivnije krenu u realizaciju plana da ga dovedu u svoje redove.


Razvojna agencija Srbije i Privredna komora Srbije zajednički, u skladu sa Programom internacionalizacije privrednih društava broj: 1-06-390-106/2020 od 22.10.2020. godine (u daljem tekstu Program), objavljuju\nRazvojna agencija Srbije i Privredna komora Srbije organizuju nastup srpskih privrednika u okviru nacionalnog štanda Srbije na predstojećem međunarodnom sajmu prehrambene industrije “ANUGA” koji će se održati u Kelnu, Nemačka, u periodu od 9. do 13. oktobra 2021. godine.\nNa sajmu “ANUGA” 2021, srpski proizvođači predstaviće svoje proizvodne programe na dva nacionalna štanda Srbije, i to u paviljonu gotovih proizvoda “Fine Food, sa štandom površine 78.5m² i u paviljonu zamrznutnih proizvoda “Frozen Food”, sa štandom površine 120m².\nPrijava se vrši isključivo elektronskim putem, kreiranjem korisničkog naloga na sledećoj adresi https://prijave.ras.gov.rs/sajmovi .\nRok za podnošenje prijave je 27.04.2021. godine\nZa sve dodatne informacije možete kontaktirati Ines Novosel (069/3397-621 i ines.novosel@ras.gov.rs), Nataliju Terzić (069/3397-902 i natalija.terzic@ras.gov.rs ) i Zoranu Delić (066/8751-201 i zorana.delic@pks.rs ).


SNS G.Milanovac: Socijalisti prouzrokovali probleme u zdravstvu – Regionalne Vesti | Srbija\nSNS G.Milanovac: Socijalisti prouzrokovali probleme u zdravstvu\nGORNJI MILANOVAC — U našu redakciju iz Opštinskog Odbora Srpske Napredne stranke, Gornji Milanovac stiglo je saopštenje za\nGORNJI MILANOVAC — U našu redakciju iz Opštinskog Odbora Srpske Napredne stranke, Gornji Milanovac stiglo je saopštenje za javnost koje prenosimo u celosti. Opštinski odbor naprednjaka u gradu pod Rudnikom se oglasio saopštenjem za javnost povodom jučerašnjeg saopštenja Socijalističke parte Srbije, koja je osudila otpuštanje radnika u milanovačkoj bolnici.\nSrpska napredna stranka kao najveća i najodgovornija politička organizacija postavlja pitanje zašto odluke Vlade Republike Srbije nisu sprovedene u vreme vlasti Socijalističke partije Srbije u Gornjem Milanovcu, a naročito u Domu zdravlja. Naime, u Domu zdravlja niko živi ne zna koliko ima zaposlenih, pa ni direktorka koja je kadar SPS-a. Zna se samo da opština izdvaja ogromna sredstva svih građana za partijski zaposlene drugove i drugarice direktorke Doma zdravlja.\nU Domu zdravlja ima raznih izmišljenih radnih mesta, a stepen pružanja zdravstvenih usluga građanima opštine Gornji Milanovac je vrlo nizak. Gospodo iz SPS-a, vi ste prouzrokovali probleme u zdravstvu Gornjeg Milanovca sa kojim se Srpska napredna stranka mora suočavati u narednom periodu i rešavati ih kako bi naši sugrađani imali zdravstvenu zaštitu dostojnu čoveka u dvadesetprvom veku.\nSPS danas kritikuje nepopularne mere za koje iako su znali i morali da da ih sprovode u vreme svoje vlasti nisu imali hrabrosti da to sprovedu. Što je još gore umesto da se rešavaju problemi, čelnici SPS-a su vršili partijska zapošljavanja u vreme važenja zabrane zapošljavanja u javnom sektoru.\nNarod je sve ovo prepoznao i na lokalnim izborima je dao punu podršku i poverenje Srpskoj naprednoj stranci koja je preuzela odgovornost da se suoči sa svim problemima u interesu stanovnika naše opštine, a ne da probleme gura pod tepih i bavi se stranačkim zapošljavanjem kao što je to bio slučaj u prethodnom periodu.\nIzvor: Informativna služba OO Srpske napredne stranke Gornji Milanovac\nMladi Milanovca za ukidanje dnevnica odbornicima i većnicima\nU Kraljevu zaplenjene cigarete u vrednosti 700 000 RSD


"Vatromet je mali, simboličan primjer rastućeg uticaja Pekinga na Zapadnom Balkanu", rekao je Jasmin Mujanović, analitičar Balkana koji živi u SAD:\nPredsjednik Kine Xi Jingping je 2015. najavio Inicijativu pojas i put vrijednu 900 milijardi dolara za ponovno otvaranje zapadnih trgovinskih kanala koji slijede drevni Put svile kako bi Kina napajala svoju privredu.\nEU je ulagala vrijeme i novac u region, ali analitičari kažu da joj nedostaje fokus pošto se bavi unutrašnjim podjelama oko toga kako da primi novi talas siromašnijih zemalja dok i dalje vari runde širenja koje su u posljednjih 15 godina dovele 11 zemalja Varšavskog pakta i Sovjetskog Saveza.\n"Proces integracija je bio glavni stabilizacioni mehanizam EU u regionu, nastojanje koje sada nazaduje usled izazova s kojima se sama EU suočava i usljed sporne posvećenost preostalih zemalja kandidata", rekla je Nani Klepo, politička i bezbjednosna analitičarka iz DAVA Strategic Analysis.\nAli kineske banke, s podrškom vlade kod kuće, pohitale su da postanu vodeći kreditori u regionu obezbjeđujući brze i lake uslove kakve drugi nisu spremni da rizikuju.\n"Kina ima prilično jasne ekonomsko-političke ciljeve širom istočne Evrope: da stvori infrastrukturu neophodnu za širenje svoje inicijative u Evropi i, gdje je moguće, da slabe lokalne privrede uhvati u zamku dužničke zavisnost kojom će biti u obavezi prema Pekingu i dati Kini stepen diplomatskog i političkog uticaja", rekao je Mujanović, autor knjige "Hunger And Fury: The Crisis Of Democracy In The Balkans".\nSamo u Srbiji, kineske institucije su pozajmile oko tri milijarde dolara za projekte između 2007. i 2017, što uključuje most Mihajlo Pupin preko Dunava, brzu željeznicu između Beograda i Budimpešte i kupovinu smederevske železnice.\nSrpsko Ministarstvo infrastrukture je procijenilo ukupnu vrijednost projekata o kojima se pregovora s kineskim finansijerima na oko šest milijardi dolara, s mnogim kineskim firmama koje dobijaju ugovore preko te veze kao dio uslova finansiranja.\nKineske kompanije pomažu izgradnju autoputa u Crnoj Gori koji će eventualno spojiti luku Bar i srpsku prijestolnicu, kao i izgradnju mosta na moru na jugu Hrvatske.\n"(Zapadnobalkanske države) su pozdravile preko potrebnu pomoć, trgovinu i dotok investicija koje se postojano uvećavaju i u nekim oblastima su konkurencija ekonomskim interesima Evropske unije", navodi se u analizi Minhenskog bezbjednosnog izvještaja 2019. koji je objavljen u februaru.\nJohannes Hahn, komesar EU zadužen za pregovore sa zemljama koje žele da uđu u Uniju, rekao je u intervjuu Financial Times ranije ovog mjeseca da je zabrinut što neke balkanske zemlje mnogo pozajmljuju od Kine da plate infrastrukturu i povećavaju opasnost od dugoročne štete po svoje krhke privrede.\nAlan Riley iz Institute od Stetecraft u Londonu slaže se.\n"Za zemlje širom regiona najbezbedniji i najefikasniji način za odnose s Kinom je preko EU", rekao je on.


Naslovna VESTI Dani evropske baštine 2018: Dečja pijaca u Zemunu 22. septembra\nRepublika Srbija već godinama učestvuje u obeležavanju Dana evropske baštine, zajedničkog programa Saveta Evrope i Evropske komisije. Ovogodišnja zajednička tema Dana evropske baštine na nivou Evrope je “Evropska godina kulturnog nasleđa – umetnost deljenja”.\nBrojne radionice i predstave, Foto: Beoinfo / Promo\nDečja pijaca će se održati u subotu, 22. septembra, od 10h do 13h na Omladinskom trgu u Zemunu. Nju organizuju JKP “Gradske pijace” i opština Zemun u okviru manifestacije Dani evropske baštine. U okviru Dečje pijace učestvovaće deca predškolskih ustanova i učenici osnovnih škola koje se nalaze na teritoriji Zemuna.\nPosetioci Dečje pijace moći će da učestvuju u edukativnim radionicama i različitim sportovima. Takođe, imaće prilike i da gledaju najmlađe učesnike koji će kroz pesmu i igru, na kreativan način, predstaviti svoje veštine. Isto tako, sugrađane očekuje i bogat muzičko-scenski nastup. Biće propraćen recitalima, nastupima školskih horova, plesnim koreografijama, revijama šešira, kao i nastupima kulturno-umetničkih društava.\nPrethodni članak11. LIFFE: Bjela otvorio festival, Šijanu uručena nagrada “Živojin Žika Pavlović”\nSledeći članakDžez za DŽ: Vladimir Tubić Kvintet 22. septembra


Ugrožen julski rok za viznu liberalizaciju – SodaLIVE.ba | Lukavački info portal\nUgrožen julski rok za viznu liberalizaciju\nŠef Evropske komisije Jose Manuel Barroso izrazio je nadu da problemi sa pripadnicama albanske manjine sa juga Srbije i Makedonije koji pojačano traže politički azil u Belgiji i Njemačkoj, neće otežati stavljanje BiH na bijelu šengensku listu zemalja zapadnog Balkana.\nUsljed velikog priliva lažnih azilanata, neke zemlje EU i političke grupacije žele da se još sačeka sa viznom liberalizacijom da bi se vidjelo kakve su njene posljedice na priliv imigracije, javlja dopisnik Srne iz Brisela.\nU Briselu se nezvanično čuje da Albanija gotovo više nema šanse da uhvati voz bezviznog režima, a da je julski rok za BiH ugrožen, što otvara pitanje da li će BiH biti kolateralna šteta ovih događaja.\nZagovornici brže liberalizacije smatraju da bi, ukoliko bi se to dogodilo, BiH mogla da bude ostavljena na čekanju do kraja ove godine.\nNeimenovani ekspret rekao je Srni da je do prije nekoliko mjeseci juli izgledao kao realan datum za eventualnu liberalizaciju viznog režima u BiH, ali sad je on sve dalji.\n“Ali, trebalo bi naći načina da se razdvoji par BiH – Albanija, tako da ne budu obje zemlje stopirane zbog problema priliva lažnih azilanata s juga Srbije i iz Makedonije. To je potez na koji će se Evropska komisija relativno teško odlučiti”, rekao je ekspert za viznu liberalizaciju.


Politika – Страна 1124 – Studio B\nDirektor Kancelarije za Kosovo i Metohiju Marko Đurić izjavio da Srbi na Kosovu i Metohiji treba da budu sigurni da niko neće ugasiti srpske institucije u pokrajini, te da to svakako neće učiniti ni pokrajinska ministarka za dijalog Edita Tahiri.\nĐorđević preuzeo dužnost\nNovoizabrani ministar odbrane Zoran Đorđević danas je primio dužnost od ministra Dušana Vujovića, u skladu sa Protokolom o primopredaji dužnosti u organima državne uprave, saopštilo je Ministarstvo odbrane.\nPavel: Srbija važan faktor stabilnosti u regionu\nPredsedavajući Vojnog komiteta NATO, general Petr Pavel je potpredsedniku Skupštine Srbije Igoru Bečiću rekao da NATO poštuje odluku Srbije o vojnoj neutralnosti i ceni opredeljenost Srbije da bude faktor stabilnosti u regionu.\nVučić sa francuskim parlamentarcima\nPremijer Vučić kaže da je poseta francuskih parlamentaraca značajan doprinos unapređenju prijateljskih odnosa dveju zemalja.\nPastor: Pokrajinske izbore raspisujem 22. marta\nPredlog za raspuštanje parlamenta\nVlada Srbije sa današnje sednice u 14.30 uputiće predsedniku Srbije obrazložen predlog za raspuštanje Skupštine.\nTribina PUPS-a u Ćupriji\nPredsednik Partije ujednjenih penzionera Srbije (PUPS) Milan Krkobabić, izjavio je danas u Ćupriji, da penzioneri žele da im penzije budu sigurne i redovne, da im deca ostanu u zemlji i da Srbija, jedina zemlja koju imaju, ide napred.\nTužilac: Tači nema imunitet na krivično gonjenje\nGlavni tužilac Specijalne istražne radne grupe (SIFT) Dejvid Švendiman izjavio da izbor Hašima Tačija za kosovskog predsednika ne utiče na istragu tog tela.\nFunkcioneri JS u Beloj Crkvi prešli u SNS\nSrpska napredna stranka, Medija centar za Vojvodinu, saopštio je da su se toj stranci priključila još tri funkcionera Jedinstvene Srbije u belockrvanskom Opštinskom odboru.


Foto: TUTORIJAL FOLKLOR / youtube\nJelena i Ivan Iz Mladenovca, napravili su svadbu za pamćenje 2017. godine i to takvo, da se zbog umešnosti gostiju na svadbi prilikom igranja kola, o njoj i dalje priča. Naime, par je očigledno član nekog folklornog društva o čemu svedoči mladina obuća, odnosno patike koje je spremila za ovu priliku.\nSrpska svadba Mladenovac\nA, upravo je ona i pokrenula ovaj fenomenalni ugođaj za sve goste na svadbi, kad je uzviknula "Ajmo", nakon čega je usledio Igrački spektakl. Naime, posle njenog poziva, trojica muškaraca su krenuli da igraju sa isprepletenim rukama širom podijuma u sali, a prava eskalacija i oduševljenje je usledilo kada su se devojke izule i priključile se u igranju. Jer, ono što su radili na podijumu, teško da je moglo da se izvede u štiklama.\nU komentarima koji su usledili ispod video snimka svi su imali samo reči hvale za igračku umešnost prilikom igranja kola, jednog od nacionalnih obeležja Srbije, kako u zemlji, tako i u svetu.\n"KAKVA TRAGEDIJA ZAGREBA" Hrvati burno reagovali kad su videli koliko srpskih muzičara dolazi na njihov popularni festival\n"Fejsbukova" aplikacija za hitno prepoznavanje ljudi izazvala je strah i šok u javnosti, ali kompanija tvrdi da je ona namenjena samo za članove ove društvene mreže.


Britanija i kraljevska porodica: Kraljica Elizabeta i princ Filip obeležili 73. godišnjicu braka novom fotografijom\nIzvor: B92, 20.Nov.2020, 13:22\nKraljevski par je fotografisan kako gleda čestitku koju su im napravili praunuci.\nKraljica i vojvoda od Edinburga obeležili su 73. godišnjicu braka objaviviši fotografiju na kojoj otvaraju čestitiku koju su dobili od dece vojvode i vojvotkinje od Kembridža.\nČestitku na kojoj je zalepljen broj 73 su im napravili princ Džordž, princeza Šarlot i princ Luj.\nFotografija je napravljena ranije ove nedelje u sobi Hrasta u dvorcu Vindzor.\nKraljica >> Pročitaj celu vest na sajtu B92 << Elizabeta, kojoj je sada 94 godine, udala se za poručnika Filipa Mauntbatena kada je imala 21. godinu u novembru 1947. godine. Njihova zajednica traje duže od bilo kog braka drugih kraljevskih parova.\nMožda će vas zanimati i kraljičina poruka povodom korona virusa\nIzvor: Radio 021, 20.Nov.2020\nKraljevski par je fotografisan kako gleda čestitku koju su im napravili praunuci...Kraljica i vojvoda od Edinburga obeležili su 73. godišnjicu braka objaviviši fotografiju na kojoj otvaraju čestitiku koju su dobili od dece vojvode i vojvotkinje od Kembridža...Čestitku na kojoj je zalepljen broj...\nDan pre: 19.Nov.2020\nDan posle: 21.Nov.2020


Zajam online Ilok – Vaš internet priručnik za zajam online - Brzikrediti24\nZajam online Ilok – Vaš internet priručnik za zajam online\nUkoliko ste zainteresovani i želite da znate više o zajam online u gradu Ilok, uključujući kompletnu ponudu zajmova online, na pravom ste mjestu. Na ovoj web stranici ćete pronaći informacije koje su vam neophodne i korisne kako biste ostvarili zajam online. Istraživanja Agencije za bankarstvo su na osnovu anketiranja tržišta predstavila da od 6.767 stanovnika u gradu Ilok, više od 90% je kreditno zaduženo, a velika većina ima pozitivna iskustva sa kratkoročnim pozajmicama.\nSve što treba da znate o tome kako funkcioniše zajam online Ilok jeste da je u pitanju veoma jednostavna procedura, koja ne zahtijeva obimnu papirologiju ili čekanje u redovima. Sve što je potrebno da uradite jeste da ispunite zahtjev online, dostavite potrebnu dokumentaciju i sačekate odobrenje tima kako biste podigli vaš novac. Brzo, jednostavno i sigurno do gotovine koja vam je potrebna.


Odgovorni ljudi u JKP ’’Komunalac’’ Majdanpek, uveliko rade na pripremi postrojenja u gradskoj toplani, kako bi se spremno dočekao start naredne grejne sezone u gradu. Kako navodi Vojislav Gicović, direktor JKP ’’Komunalac’’, uspešno je obavljen remont svih kotlova, a preostalo je još samo šamotiranje jednog kotla. Trenutno su aktivnosti usmerene na sredjivanje podstanica i toplovoda, posebno u gornjem delu grada, gde je ove sezone bilo nešto slabije grejanje. Inače, ovo preduzeće ima problema sa naplatom potraživanja. Gradjani, privreda i korisnici budžeta trenutno za komunalne usluge duguju blizu 92 miliona dinara.


AstraZeneka potvrdila jaku zaštitu njene vakcine u ažuriranim podacima - Javni servis\nAstraZeneka potvrdila jaku zaštitu njene vakcine u ažuriranim podacima\nAntikovid vakcina AstraZeneka je efikasna 76 odsto protiv simptomatičkih slučajeva, potvrdila je danas ta švedsko-britanska laboratorija u ažuriranim podacima za kliničke probe u SAD, Peruu i Čileu posle izražene sumnje u Americi.\n“Rezultati primarne analize treće faze proba vakcine u SAD potvrdili su da je efikasnost vakcine u skladu sa podacima objavljenim u ponedeljak”, saopštila je AstraZeneka.\nLaboratorija je takodje navela da je njena vakcina razvijene zajedno sa Univerzitetom Oksford, 100 odsto efikasna u sprečavanju teških oblika kovida-19, što je slično podatku objavljenom u prethodnom izveštaju.\nLaboratorija se obavezala da će u roku od 48 sati dati najnovje podatke o svojoj vakcini američkom regulatornom telu koje nadgleda kliničke probe i koje je navelo da su priloženi podaci o njenoj antikovid vakcini moguće “zastareli”.\nU ponedeljak je AstraZeneka saopštila da je efikasnost njene vakcine 79 odsto u sprečavanju simptomatičnih slučajeva zaraze.\nVakcina koja se koristi u brojnim državama uključujući i zemlje EU, AstraZenekina vakcina još nije odobrena u SAD gde su vlasti zatražile više podataka o probama faze tri sprovedenim na američkoj teritoriji.\nPosle objave rezultata u ponedeljak američki Nacionalni institut za infektivne bolesti i alergije (NIAID) koji nadgleda kliničke probe vakcina u SAD, izrazio je “zabrinutost” da je švedsko-britanska laboratojija moguće koristila “zastarele” podatke u svojim probama. Prema navodima američkog instituta, to bi moglo da dovede do “nepotpune procene efikasnosti” te vakcine.\nU okviru operacije “varp spid” (Warp Speed) koju je administracija bivšeg predsednika SAD Donalda Trampa pokrenula u proleće 2020. da podrži razvoj vakcine protiv kovida-19, od AstraZeneke je poručeno 300 miliona doza vakcine, mnogo više od prvobitnog broja naručenih vakcina Fajzer/Biontek, Moderna ili Džonson i Džonson, odnosno po sto miliona od svakog od ta tri proizvodjača.


04 July 2016 na Vesti\nU jednoj opštini u Srbiji prosečna plata iznosi čak 93.000 dinara. Nedostižan san za većinu građana Srbije zabeležen je u opštini Surčin, a stanovnici ovog mesta nadomak Beograda mesečno zarađuju praktično dve prosečne plate u Srbiji.\nPogledajte kolike su plate u Srbiji na www.ogledalofirme.com i sve aktuelne oglase za posao.\nU maju ove godine prosečna zarada u Surčinu dostigla je 92.999 dinara i ubedljivo je veća i od proseka Kostolca, koji se sa prosečnom platom od 71.846 dinara našao na drugom mestu lestvice primanja u Srbiji.\nOno što Surčinu drži "cenu" su kompanije koje posluju na njegovoj teritoriji. Tako se u brojkama statistike preliju plate zaposlenih u "Er Srbiji" i Aerodromu "Nikola Tesla", kao i u "Neltu" i "Pepsiju".\nPogledajte kolike su plate u\nKostolac, kao drugi na listi, gde je prosečna plata takođe daleko iznad proseka, može za to da zahvali Termoelektrani i kopovima "Kostolac" čiji radnici imaju solidne zarade. Na području Nišavskog, Pirotskog i Topličkog kraja po zaradama prednjače niška opština Crveni krst sa prosečnom majskom zaradom od 48.760 dinara i Pirot sa zaradom od 46.910 dinara.\nU maju je najniža prosečna plata zabeležena u Apatinu - svega 22.772 dinara i u Priboju 24.054 dinara.\nZvanična statistika takođe pokazuje da su prosečne majske plate ove godine nominalno jednake platama isplaćenim u maju 2015, dok su realno manje za 0,7 dosto. Prosečna majska plata manja je od ovogodišnje aprilske zarade za 10,8 odsto, a realno za 10,9 odsto. Statističari ovaj pad objašnjavaju dinamikom isplate.\nU Republičkom zavodu za statistiku navode da su krajem aprila, zbog uskršnjih i prvomajskih praznika, isplaćene i zarade koje bi inače bile isplaćene početkom maja. "Pored toga, u aprilu je izvršena isplata bonusa za prvi kvartal 2016. godine, što je takođe uticalo na pad zarada isplaćenih u maju", dodaje se u saopštenju zavoda.\nZa sve ostale informacije u vezi oglasa za posao i informacija o firmi www.ogledalofirme.com\nKompanija Fijat ostaje posvećena poslovanju u Srbiji, saopšteno je danas iz Fijat grupacije i Vlade Srbije nakon sastanka predsednika… Dalje...


Remont “Nemanjića” – Политикон\nПочетна\tКУЛТУРНА ПОЛИТИКА\tRemont “Nemanjića”\nby pera 18. јануара 2018.\nKONAČNU ocenu seriji “Nemanjići – rađanje kraljevine” ipak će dati gledaoci i stručna javnost, i to tek posle njenog emitovanja u celosti, stav je rukovodstva i Upravnog odbora RTS, usaglašen na jučerašnjoj sednici UO javnog servisa.\n“Novosti” saznaju, da su na sastanku Upravnog odbora, koji je u utorak trajao do kasno u noć, predstavnici menadžmenta RTS obavestili članove UO i predsednika Programskog saveta da se radi na izmeni prve, u novogodišnjoj noći emitovane epizode “Nemanjića”.\nOve izmene u montaži će prvu, već emitovanu epizodu učiniti dinamičnijom, a sa pojačanom pažnjom već se radi na montaži i preostalih 14 epizoda. Posle prikazivanja cele serije, kako saznajemo, biće organizovan okrugli sto o kvalitetu “Nemanjića”.\nPLAN PRIKAZIVANjA SERIJA “Nemanjići” biće emitovana prema planu RTS, koji predviđa prikazivanje prve epizode za 17. februar, druge epizode za 18. februar, dok će preostali nastavci biti prikazivani nedeljom.\nIntervencija saveta u ime gledališta je, po svemu sudeći, dovela do rezultata – snimljeni materijal biće “popravljen” koliko je to moguće, kako bi kvalitet svake epizode bio podignut na viši nivo.\nSnažna reakcija javnosti i zamerke upućivane na kvalitet i istorijsku verodostojnost prikazane epizode, urodile su plodom utoliko što će se ekipa potruditi da sugestije gledališta i stručne javnosti bar u određenoj meri “posluša”.


Rebalans budžeta ili koliko je ekonomski opravdana pomoć gradjanima - Ekonomske Vesti\nMinistar finansija u Vladi Srbije Siniša Mali predstavio je poslanicima u skupštinskom Odboru za finansije Predlog Zakona o izmenama i dopunama Zakona o budžetu za 2021. godinu, kojim je predvidjeno povećanje rashoda budžeta, u odnosu na inicijalni, za 19,9 milijardi dinara.\nPrihodi i primanja budžeta iznosiće 1.356,2 milijardi dinara, a ukupni rashodi i izdaci 1.768,4 milijardi dinara.\nTako će deficit republičkog budžeta porasti na 412,2 milijardi dinara ili 3,5 milijarde evra.\nMali je rekao da je rebalans budžeta bio neophodan da bi se nastavila borba protiv pandemije Covid-19, umanjile negativne posledice pandemije po gradjane, da bi bio nastavljen privredni rast, kao i ulaganja u kapitalne projekte i zdravstvo.\nOn je podsetio da su prethodna dva paketa podrške privredi i gradjanima 2020. godine iznosila 704 milijarde dinara ili 12,9 odsto BDP-a. Na osnovu trećeg paketa podrške, koji se finansira ovim rebalansom, „privreda i gradjani će svakog meseca dobiti neki vid podrške, ukupno 275 milijardi dinara“.\nMali je rekao da se za državnu pomoć od tri puta po pola minimalne zarade za mala, srednja, velika preduzeća i preduzetnike prijavilo oko 271.000 pravnih lica, a u aprilu je već isplaćeno za 1.130.000 zaposlenih.\nDo kraja aprila prvu uplatu od ukupno 600 evra po autobusu za narednih 6 meseci dobiće autobuski prevoznici, rekao je Mali.\nDo kraja aprila biće uplaćena i pomoć gradskim hotelima – 350 evra po krevetu i 150 evra po sobi.\nPreko Kancelarije za Kosovo i Metohiju svi naši gradjani na KiM dobiće po 100 evra, uključujući i decu, a nezaposleni medju njima dobiće 200 evra.\nOd 28. aprila do 15. maja svi punoletni gradjani Srbije, koji se za to prijave, dobiće po 30 evra, a u novembru još 30 evra. Za penzionere je predvidjeno još 50 evra, pa će oni dobiti 110 evra, a za nezaposlene, koji su registrovani na birou rada, dodatnih 60 evra, rekao je Mali.\nPredsednik Fiskalnog saveta Srbije Pavle Petrović je konstatovao da se ovim rebalansom deficit republičkog budzeta povećava za 2 milijarde evra.\n„Jedna milijarda evra novih troškova je opravdana i u nekim delovima izuzetno dobro usmerena, a druga milijarda nepotrebna je i ekonomski neodrživa”, rekao je Petrović.\nOn je rekao da je Fiskalni savet još kod drugog kriznog paketa iz jula 2020. godine imao zamerku što je taj paket „nefokusiran i neselektivan, što se pomoć daje svim preduzećima, i onima koja su pogodjena i onima koja nisu pogodjena, čak šta više i onim preduzećima koja izuzetno dobro posluju zahvaljujući pandemiji“.\n„Mi smo istražili, i malo ko u uporedivim zemljama daje svima, a pogotovo ne u 2021. godini”, rekao je Petrović.\nOn tvrdi da medjunarodna istraživanja pokazuju da je ekonomski i fiskalni multiplikator para datih gradjanima minimalan, te pare dobrim delom idu na uvoznu robu, njihov doprinos BDP-u je 0,1 – 0,2 procentna poena.\n„Te pare se neće vratiti u budžet preko PDV-a i akciza, preciznije, vratiće se u minimalnom iznosu od 10 odsto, odnosno od 450 miliona jedva 45 miliona će se vratiti u budžet”, rekao je Petrović i dodao da to nije ni dobra socijalna politika jer se daje i onima koji imaju i onima koji nemaju.\n„Ne postoje te pare stavljene sa strane, koje vlada može da isplati gradjanima i penzionerima, do tih para će se doći zaduživanjem svih poreskih obveznika i biće vraćene uz kamatu”, rekao je Petrović.\nOva argumentacija je naljutila ministra finansija Sinišu Malog.\n„Pomoć našim gradjanima se ne meri multiplikatorima, dakle govorimo o životu ne o multiplikatorima 1 ili 1,1 uvaženi profesore”, rekao je ministar finansija Siniša Mali pred Odborom za finansije Narodne skupštine Srbije.\n← Šta će reći Zoder: Predsedništvo CDU 67% da Lašet bude kandidat za kancelara\nMarkus Zoder se povukao →


"OHR TREBA DA ZATVORI SVOJA VRATA" Šta piše u izvještaju Vlade RS Savjetu bezbjednosti UN - Srpskainfo\n"OHR TREBA DA ZATVORI SVOJA VRATA" Šta piše u izvještaju Vlade RS Savjetu bezbjednosti UN\nKancelarija visokog predstavnika OHR treba da se odrekne nelegalnih “bonskih ovlašćenja” i zatvori svoja vrata, poručuje se u 22. Izvještaju Vlade Republike Srpske upućenom Savjetu bezbjednosti UN.\nU Izvještaju se ističe da samoprisvojena ovlašćenja visokog predstavnika idu mnogo dalje od stvarnih dejtonskih ovlašćenja, te ukazuje na nezakonitost tzv. “bonskih ovlašćenja” koja visokom predstavniku, kako on to tvrdi, daju pravo da nameće zakone i kažnjava pojedince na osnovu obične odluke. U ovom dokumentu se podsjeća da je i predsjedavajući OEBS-a i bivši visoki predstavnik Miroslav Lajčak nedavno izjavio da je prošlo vrijeme kada je odluke donosila međunarodna zajednica umjesto političara u BiH, da cilj nije produžavati međunarodni protektorat, nego pomoći BiH da postane potpuno nezavisna, te da međunarodna zajednica u BiH treba da savjetuje i posreduje, a ne da donosi odluke.\nTakođe, podsjeća se i da je bivši visoki predstavnik u BiH Volfgang Petrič u maju rekao da je “OHR poratna institucija” i da je vrijeme “bonskih ovlašćenja” prošlo.\nI EU je u svom Mišljenju o zahtjevu BiH za članstvo priznala da dalji rad visokog predstavnika sa samoprisvojenim pravom da upražnjava tzv. ‘bonska ovlašćenja’ sputava napredak BiH na putu evropskih integracija… U Mišljenju Evropske komisije kaže se da je ‘tako intenzivan međunarodni nadzor, u načelu, nespojiv sa suverenitetom BiH, pa stoga i sa članstvom u EU”, ističe su 22. Izvještaju Vlade Republike Srpske.\n– Ni Savjet za sprovođenje mira, ni Savjet bezbjednosti UN nisu dali visokom predstavniku zakonsko ovlašćenje izvan mandata iz Dejtonskog sporazuma – konstatuje se u Izvještaju.\nU tekstu se ukazuje na Aneks 10 Dejtonskog sporazuma koji striktno definiše ograničen mandat na osnovu kog visoki predstavnik ima ovlašćenje da “prati”, “održava tijesan kontakt sa stranama”, “pomaže”, “učestvuje na sastancima” i “izvještava”, i on ni u kom slučaju ne uključuje ni naznaku ovlašćenja da donosi odluke koje su obavezujuće po vlade i građane BiH.\n– Štaviše, bonska ovlašćenja krše pravo na samoopredjeljenje naroda u BiH i ljudska prava koja građani BiH uživaju po osnovu važnih obavezujućih ugovora.\nKorišćenje bonskih ovlašćenja je bezakonje koje je narušilo poštovanje građanskih institucija, posijalo sjeme razdora i bilo značajan uzrok štetnih posljedica današnje političke paralize na nivou BiH – naglašava se u izvještaju. Visoki predstavnik je, dodaje se u Izvještaju, centralizovao BiH kršeći dejtonsku strukturu i izazvao nepotrebna politička trvenja, te godinama koristio bonska ovlašćenja za sistematično centralizovanje vlasti u Sarajevu suprotno Ustavu BiH.\nU ovom dokumentu se podsjeća da je Krizna grupa utvrdila da je “visoki predstavnik Pedi Ešdaun nametnuo zakone kojima su uvedena široka nova ovlašćenja države, ponekad na račun entiteta”. Iz Vlade Srpske ukazuju da je visoki predstavnik često centralizovao funkcije prostom odlukom, na primjer kada je formirao Sud i Tužilaštvo BiH, ili nametnuo amandmane na ustave oba entiteta da bi raščistio put za centralizovano imenovanje sudija i tužilaca.\n– Kada visoki predstavnik nije donosio odluke kojima je uvodio promjene u prilog centralizaciji, izdejstvovao bi ih prijetnjama i prisilom usmjernim protiv izabranih zvaničnika, na primjer kada je Parlamentarnoj skupštini BiH dostavio zakon kojim je osnovana Obavještajno-bezbjednosna agencija i naredio njegovo usvajanje – navodi se u dokumentu i podsjeća na Ešdaunovo priznanje u svjedočenju pred Parlamentom Velike Britanije da je trebalo “dosta zavrtanja ruku” da bi političari BiH prihvatili mjere koje su išle “izvan Dejtona”.\nOsvrćući se na tvrdnja visokog predstavnika da Republika Srpska nema pravo da podnosi izvještaje Savjetu bezbjednosti, u ovom dokumentu se ocjenjuje da je simptomatično nerazumijevanje i nepoštovanje dejtonske formule, jer su\nInckove tvrdnje nedvosmisleno suprotne Ustavu BiH i odluci Ustavnog suda BiH koja govori upravo o tom pitanju.\n– Uspjeh federativnih sistema u mnogim drugim zemljama, primjera radi u Njemačkoj, Švajcarskoj i SAD, pokazuje da to shvatanje nije tačno. Često, upravo regionalna autonomija sadržana u federativnoj strukturi različitim grupama omogućava da ostvare uspješnu uniju – dodaje se u ovom dokumentu.\nPolitika izvještajSB UNvisoki predstavnikVlada RS\n„DEJTONSKI POREDAK FUNKCIONIŠE“ Vlada RS usvojila 23. izvještaj Savjetu bezbjednosti UN


Počinje obnova ulazne kule na tvrđavi Kastel – DOM INFO |\nRekonstrukcija krova ulazne kule na tvrđavi Kastel, koja je izgorjela u požaru 2013. godine, počeće čim to dozvole vremenske prilike najavio je danas gradonačelnik Banjaluke Igor Radojičić.\nPrema njegovim riječima, za obnovu je putem javnog tendera izabrano beogradsko preduzeće „Koto“, koje bi, u zavisnosti od vremenskih uslova, radove trebalo početi tokom ovog mjeseca i završiti ih u roku od 60 dana. Vrijednost radova je oko 50.000 KM.\n“Već nekoliko godina nema tih dodatnih sredstava iz fondova, koja su potrebna za kompletnu rekonstrukciju tako da smo se odlučili da radimo dio po dio odnosno po fazma u zavisnosti od raspoloživih sredstava” istakao je gradonačelnik.\nOn je najavio da bi ove godine trebalo da započnu i radovi na kuli iza ulazne, koja je takođe u lošem stanju. U budžetu je za rekonstrukciju te kule predviđeno oko 100.000 KM.\n“Nadam se da ćemo ove godine ući u djelimičnu rekonstrukciju i eventualno privođenje namjeni i te kule, jer nekoliko prostora unutar Kastela je već privedeno dodatnim namjenama poput Kamene kuće, koja je sada izložbeni prostor i još tri kule su upotrebljive” dodao je Radojičić.\nKastel je jedna od prvih znamenitosti u gradu koju turisti posjete, te će uporedo sa iznalaskom sredstava za njenu obnovu, Grad osmišljavati dodatni sadržaj na tvrđavi interesantan turistima.\n“Svakako da su potrebna i sredstva i snaga da se uradi kompletna rekonstrukcija Kastela i popuni sadržajem. Ono što ćemo raditi u vremenskim intrevalima, jeste da ćemo dio po dio programski osmišljavati, raditi određene postavke kako bismo stvorili jednu turističku ponudu i da svako ko posjeti Kastel može da vidi neki stalni program” navela je načelnik Odjeljenja za kulturu, turizam i socijalnu politku Natalija Trivić.


Barbados – liberalnim merama do novih turista | Travel Magazine\nBarbados – liberalnim merama do novih turista\nHome » Vesti» Barbados – liberalnim merama do novih turista\nObjavljeno 15. mar 2019. | 0 komentara\nBarbados razmatra legalizaciju kockanja, kanabisa za ličnu upotrebu i istopolnih brakova kako bi privukao nove turiste.\nMinistarstvo turizma ove karipske države je saopštilo da će sve tri incijative biti stavljene na glasanje već tokom ove godine.\nMinistar Keri Sajmonds je za Travelmole izjavio da Barbados želi da bude inkluzivan. Ova država je ostvarila veoma zapažene rezultate u oblasti LGBTQ+ turizma i čak je osvojila i nagradu Virgin za 2018. godinu u ovoj oblasti.\nSajmonds je dodao i da bi trebalo doneti nove mere koje bi omogućile hendikepiranim osobama da lakše posećuju ovo ostrvo. To bi se postiglo preuređenjem hotela za šta vlada planira da obezbedi povoljne pozajmice. Vlada će pomoći i povećanje smeštajnih kapaciteta na ostrvu, pa se planira novih 2000 soba u naredne četiri godine, što bi bilo povećanje za 30 posto u odnosu na trenutni kapacitet. Barbados treba prilagoditi i turistima sa plićim džepom, tako da će biti podstaknuta izgradnja jeftinijih hotela.\nI na kraju, nakon svih ovih inovacija, Vlada Barbadosa planira da privatizuje svoju nacionalnu turističku organizaciju po principu javno-privatnog partnerstva gde bi njihov partner bili svi oni koji se bave turizmom jer oni najbolje znaju koja su to poboljšanja potrebna za razvoj ove privredne grane.


POKRET SLOBODNIH GRAĐANA: Vučićev režim tone u sve dublju diktaturu | Besermenji Igor\nPOKRET SLOBODNIH GRAĐANA: Vučićev režim tone u sve dublju diktaturu\nPokret slobodnih gradjana (PSG) ocenio je danas, nakon informacije o mogućnosti proterivanja belgijskog novinara iz Srbije, da vlast predsednika Aleksandra Vučića “svakog dana tone u sve dublju diktaturu”.\n“Teranje stranih novinara iz Srbije zbog izveštaja kojim se, kako je režim navikao, ne lažira stvarno stanje je kršenje i domaćih i medjunarodnih zakona i konvencija, ali iznad svega, znak poodmakle diktature i mraka. Uskoro će svi koji ne misle kao Vučić i formalno biti proglašeni za ‘pretnju javnom redu i nacionalnoj bezbednosti’ kao što su MUP i BIA proglasile Bertinšana”, ocenio je u saopštenju predsednik PSG Saša Janković.\nOn je dodao da je Bertinšan belgijski državljanin, novinar, dopisnik brojnih stranih medija, oženjen srpskom državljankom i u Srbiji živi duže od decenije, što je dovoljno da mu se dozvoli trajni boravak.\n“Umesto toga, zbog objektivnih i profesionalnih tekstova režim Aleksandra Vučića ga tera iz zemlje koja mu je postala dom”, dodao je Janković.\nU saoppštenju se dodaje da Srbija nije tako daleko od Turske, u kojoj novinari bivaju osudjeni na doživotnu kaznu zatvora pod istim obrazloženjem sa kojim se u Srbiji proteruju.


Sporazum sa Evroazijskom unijom ne donosi veće promene u trgovini | EurActiv Serbia\nSporazum sa Evroazijskom unijom ne donosi veće promene u trgovini\nSporazum o slobodnoj trgovini Srbije i Evroazijske ekonomske unije (EAEU), koji će biti potpisan 25. oktobra u Moskvi, doprineće vrlo blagom rastu udela trgovinske razmene sa članicama te organizacije, ponajviše sa Rusijom, ocenjeno je 24. oktobra na skupu o spoljnotrgovinskim sporazumima Srbije u organizaciji Centra za evropske politike (CEP).\nS obzirom da Srbija već ima sporazume o slobodnoj trgovini sa tri članice EAEU, novina koju će doneti potpisivanje je uključivanje tržišta Jermenije i Kirgistana, kao i bescarinski uvoz određene količine cigareta, alkohola, sira.\nČlan Užeg pregovaračkog tima za vođenje pregovora o pristupanju Srbije EU Nebojša Lazarević smatra da se sporazum sa EAEU potpisuje "forme radi" jer se "tu trgovinska politika Srbije i spoljnotrgovinski položaj Srbije značajno ne menja".\n"Mi već imamo sporazume i sa Rusijom, Kazahstanom i Belorusijom, dodatak ovih nekoliko država s kojima tradicionalno nemamo nikavu trgovinsku saradnju neće nažalost uticati na našu bolju spoljnotrgovinsku poziciju", rekao je Lazarević.\n"Sporazum sa EAEU je ekonomski neutralan", ocenio je na skupu programski menadžer CEP za unutrašnje tržište i konkurentnost Dušan Protić.\nNajveći spoljnotrgovinski partner Srbije ostaje EU, gde ide 67% njenog izvoza i odakle dolazi oko 60% uvoza.\nNa drugom mestu su zemlje CEFTA, gde, kako je naglasila izvršna direktorka CEP Ranka Miljenović, Srbija ostvaruje i suficit u mnogim oblastima, dok je njen treći trgovinski partner Rusija.\nUdeo pet članica EAEU u izvozu Srbije u 2018. je bio 5,7% a u uvozu 8,7% pri čemu Rusije 5,3% u izvozu i 7,9% u srpskom uvozu.\nMiljenović takođe smatra da potpisivanje sporazuma sa EAEU i učešće Srbije u tom sporazumu neće značajno uticati na povećanje trgovinske razmene.\n"Novina su Jermenija i Kirgistan u ovom sporazumu, međutim, to su mala i nerazvijena tržišta i naša je procena da to neće značajno uticati na našu spoljnotrgovinsku razmenu", rekla je za Betu i Euraktiv Srbija Miljenović.\nOna je podsetila da će danom ulaska u EU Srbija biti u obavezi da raskine postojeće trgovinske sporazume i dodala da, prema analizi CEP, to dugoročno i srednjoročno neće uticati negativno na njenu privredu i konkurentnost.\nČlan Saveta CEP Miroljub Labus rekao je na skupu da se pokušajma da se "lavira između Istoka i Zapada gubi kredibilitet" politike zemlje.\n"Naravno, ugovori o slobodnoj trgovini nisu loša stvar, iako će oni prestati da važe kada uđemo u EU", rekao je Labus dodajući da zaključivanje ovog ugovora ne predstavlja kredibilnu politiku jer istovremeno nema ozbiljnijeg napretka na putu ka EU.\nOn smatra da Srbija od 2016. ne napreduje ozbiljnije u pregovorima sa EU i kaže da "Kosovo jeste problem ali da nije izgovor" za nedovoljan napredak u drugim oblastima, posebno u vladavini prava.


ERAKOVIĆ: Bečić protivzakonitim odlaganjem izbora pokušava da povrati rejting Demokrata – Portal Luca\nPoslanik i potpredsjednik Demokratske partije socijalista (DPS) Jevto Eraković kazao je da predsjednik Skupštine Aleksa Bečić protivzakonitim odlaganjem izbora pokušava povratiti “nepovratsno izgubljeni rejting” Demokratske Crne Gore.\n“Bečić pokušava da protivzakonitim odlaganjem izbora i sigurnog poraza na Cetinju, Petnjici i Mojkovcu povrati nepovratno izgubljeni rejting Demokrata. Za povratak Evropske Crne Gore – slijede pobjede u sve tri Opštine”, objavio je Eraković na Twitter-u.\nPredsjednik Skupštine, Aleksa Bečić juče je nakon sastanka sa predstavnicima parlamentarne većine saopštio da će se u novembru u Skupštini naći zakon o lokalnoj samoupravi koji će omogućiti da se lokalni izbori zakazani za decembra održe i objedine sa drugim izborima koji će se održati na proljeće naredne godine.\nBecic pokusava da protivzakonitim odlaganjem izbora i sigurnog poraza na Cetinju, Petnjici i Mojkovcu povrati nepovratno izgubljeni rejting Demokrata. Za povratak Evropske Crne Gore – slijede pobjede u sve tri Opstine ????\n— Jevto Eraković (@drJevtoErakovic) November 4, 2021


I nakon gradskog derbija: Odbojkašice "KI 0230" u pobedničkom ritmu, turnir mini odbojke okupio 120 devojčica · gradski.online\nKIKINDA- Nakon sjajne pobede u gradskom derbiju, odbojkašice OK “KI 0230” nastavile su u istom, pobedničkom ritmu.\nCeh je, ovoga puta, platila OK “Hercegovina” iz Ravnog Topolovca. Odbojkašice koje trenira Tamara Radlović, slavile su sa 3:1u setovima. Novi trijumf, zabeležen u 11. kolu Prve vojvođanske lige-jug, šefica stručnog štaba OK “KI 0230” ovako je prokomentarisala:\n-Zadovoljna sam pobedom jer “Hercegovine” zna da bude nezgodan protivnik svim ekipama u ligi. Gledamo da kroz svaku utakmicu uspemo da podmladimo ekipu koja ce u narednim sezonama nastupati za klub.\nImamo kvalitetnu bazu naših mladih igračica, a radimo na tome da nas to kao klub odlikuje i u narednom periodu. Do nove pobede došle su: kapiten Petrović,Rodić, Kokot, Spasić, Rajkov, Novakov, N. Berić, A. Berić, Rođan, Tomic, Krvopić, Olajic, Savić i Markov- rekla je Radlović i dodala da u sledećem kolu gostuju zrenjaninskom “Proleteru”.\nOvaj ženski odbojkaški klub ima prepoznatljivu Školu odbojke, a radu sa mlađim selekcijama posvećuju veliku pažnju. Proteklog vikenda je OK “KI 0230” organizovao turnir mini-odbojke.\nOko 120 devojcica takmičilo se u četiri uzrasne kategorije. Tokom svih nadmetanja, zabeležena je odlična igra, a najbolje ekipe su nagrađene i plasmanom.\nPrethodnoRazigrane Kikinđanke hvali Mirna Krnić: I u Subotici, plesom do snova i nagrada\nSledećeMozzart predstavlja Hanu Varga: Ona je Nole u stonom tenisu, naša komšinica iz Sente


Pjongjang: Ambasade da razmotre evakuaciju\nU Vašingtonu, zvaničnici Pentagona izjavili su za Glas Amerike da se pripremaju za mogućnost da Severna Koreja u narednim danima lansira još jednu raketu\nSeverna Koreja je pozvala strane ambasade da razmotre evakuaciju svog osoblja iz Pjongjanga zbog rastuće napetosti na Korejskom poluostrvu. Britanija je takodje saopštila da je Severna Koreja upozorila ambasade i medjunarodno osoblje u toj zemlji da ne može da im garantuje bezbednost posle 10. aprila “u slučaju konflikta.”\nZvaničnik ruske ambasade u Pjongjangu rekao je da Rusija razmatra sugestiju o evakuaciji ali nema neposrednih planova da povuče osoblje, dodavši da je situacija u severnokorejskoj prestonici – mirna. Portparol UN-a saopštio je da je generalni sekretar Ban Ki Mun veoma zabrinut zbog tenzije, ali da će osoblje UN-a do daljnjeg ostati aktivno u Severnoj Koreji.\nPjongjang je proteklih nedelja uputio niz pretnji SAD i Južnoj Koreji, uključujući i pretnju nuklearnog napada na SAD. Šef ruske diplomatije Sergej Lavrov saopštio je da Rusija vodi konsultacije o tim upozorenjima sa Kinom, SAD i drugim učesnicama razgovora šest strana o Severnoj Koreji.\nSevernokorejska državna televizija danas je objavila snimak Kim Džong Una na “hitnom operativnom sastanku” sa svojim generalima krajem marta, kada je naredio svojim snagama da budu u pripravnosti za napad Južnu Koreju, Guam, Havaje, kao i severnoamerički continent.\nU medjuvremenu, jedan visoki zvaničnik Južne Koreje naveo je da će Seul možda evakuisati svoje radnike iz zajedničkog industrijskog kompleksa Kesong u Severnoj Koreji, jedine preostale veze izmedju dve zemlje, ukoliko situacija postane opasna.\nU Vašingtonu, zvaničnici Pentagona izjavili su za Glas Amerike da se pripremaju za mogućnost da Severna Koreja u narednim danima lansira još jednu raketu. Od letova bombardera B-2 iznad korejskog poluostrva do razarača nadomak severnokorejske obale, američke snage pokazuju da su spremne da odgovore na svaku pretnju.\n“Mislim da smo do sada imali odmerenu, odgovornu i ozbiljnu reakciju na te pretnje”, kazao je sekretar za odbranu Čak Hejgel.\nNeke analitičare medjutim brine da bi nedavna vidljiva demonstracija američke sile na Korejskom poluostrvu mogla više da isprovocira Severnu Koreju, nego da je odvrati u njenim namerama. Vašington tvrdi da su svi njegovi potezi – defanzivni. *


Sarajevo dovodi igrača koji je nastupio na proteklom Europskom prvenstvu?!\nISKUSNI IGRAČ STIŽE NA KOŠEVO?\nNajaktivnije je tokom zimske pauze definitivno bilo Sarajevo. Bordo tim je polusezonu okončao na četvrtom mjestu sa 28 bodova, čak 20 manje od lidera Zrinjskog.\nDefinitivno, stići lidera biće skoro pa nemoguće, ali će cilj Sarajlija biti izlazak u Evropu. Aktuelni vicešampion i osvajač Kupa malo je pokazao u prvom djelu, te je odmah posegnuo za promjenama. Prvo je smjenjen trener Goran Sablić, a umjesto njega biće imenovan imenovan 42-godišnji Aleksandar Vasoski.\nU sarajevskoj javnosti uveliko se govori i o povratku defanzivca Nihada Mujakića, koji se nije baš najbolje snašao u Hajduku, ali i belgijskim Kortrajku i Vasland Beverenu.\nOn je jedan od igrača koji je ostavio odličan utisak u bordo dresu, pa bi navijači sigurno bili prezadovoljni eventualnim povratkom.\nDolaskom novog trenera, spominje se i dolazak njegovog zemljaka Danijela Avramovskog sa kojim je sarađivao u Vardaru. Radi se o 26-godišnjem ofanzivnom veznjaku koji je igrao u Rabotničkom, Crvenoj zvezdi, OFK Beogradu, Vojvodini i turskom Kajzeriju.


Milorad Mažić i predsednik Olimpijskog komiteta Srbije, Božidar Maljković\n"Pravi se fama da je naše prvenstvo neregularno, ali postoji ljudi i intergritet iz UEFA. Kod nas nije raširen slučaj kladionica kao u našem okruženju", rekao je Mažić na konferenciji "Fer plej, fer lajf" koja je održana u hotelu Metropol u saradnji Ministarstva omladine i sporta i novinske agencije Tanjug.\n"Pre utakmice odmah bih prijavio nadležnima, nisam u karijeri imao takvu vrstu pritiska. Klubovi pokušavaju da prave pritiske kroz analize, izjave, ta reč se puno koristi kod nas i nisam siguran da ima veliko značenje. Imamo i mi sudije sa veliki pritiskom da sude na pravi način, fudbaleri takođe... Kod nas se daje negativna konotacija navijačima, posebno pred večiti derbi. Ne obraćam pažnju na to, pokušavam da budem na visokom nivou, a greška je sastavni deo sportsite", navodi Mažić.\n"Pale se i baklje na utakmicama Lige šampiona, pre nekoliko meseci to je bio slučaj na meču Bazel - CSKA, Rusi su zapalili baklju, a slično je bilo i pre nekoliko godina kada sam sudio reprezentacijama Rumunije i Grčke. UEFA takve svari drakonski kažnjava i represivnom politikom hoće da spreči nasilje", kaže naš najbolji fudbalski arbitar.\n"Slabo se ko bavi tim, a jako je važno. Bio sam na jednom takvom meču pre 15 godina kada su roditelji i familija pravili probleme i tukli se", naveo je Mažić.\nMaljković i Mažić na konferenciji "Fer plej, fer lajf"\nMUP sprečio teže posledice na derbiju\nMažić je, povodom incidenata navijača na prošlom derbiju između Partizana i Crvene zvezde, rekao da je meč protekao bez težih posledica zbog efikasne reakcije MUP-a.\n"Nije prijatno biti akter takvog događaja, kada se dešavaju onakve stvari Ministarstvo unutrašnjih poslova, ministarstvo pravde i Fudbalski savez Srbije pokušavaju da spreče nasilje. Da bi bio fudbalski sudija na zavidnom nivou, mora da bude spreman da se nosi sa pritiscima. U Srbiji se mnogo više piše o negativnim stvarima kojih ima mnogo manje nego pozitivnih", rekao je Mažić.\nOn ističe da kao redovni učesnik mečeva u Ligi šampiona i velikih takmičenja ne može da ih uporedi sa stanjem u Srbiji, jer su kod nas kompleksnije stvari.\nPriznao je da Evropska fudbalska unija (UEFA) primenila druge mere sagledajući incidente iz Beograda na meču Srbije i Albanije 2014. godine.\nKad se dogode neredi na tribinama, sudija ima tri koraka - javno upozorenje, kratak i trajni prekid utakmice, naglašava Mažić.\n"UEFA je puno naučila od meča Srbije i Albanije i došla je do efikasnijih koraka ako se takve stvari ponove. Problem huliganizma postoji u mnogim zemljama, ne samo u Srbiji, ekonomski jaka Ssvedska ima isti problem i on eskalira iz godine u godinu. Ako bismo koristili korake koje UEFA primenjuje, prvo i osnovno pitanje u Srbiji je infrastruktura. Kada bi se praznio deo tribina pitanje je kako bi to bilo", kazao je Mažić.\nOn je dodao da ljudi iz srpskog fudbala imaju tesnu saradnju sa Ministarstvom unutrašnjih poslova.\n"Sa MUP-om uvek pokušavamo da se sportska primedba na najbolji način privede kraju", zaključio je Mažić, jedan od glavnih kandidata za prvog sudiju u ovogodišnjem finalu Lige šampiona.


Festival Slobodna Zona podržan na MEDIA konkursu Evropske komisije – Filmske radosti\npetak septembar 14, 2018\nFilmske radosti > Vesti > Festival Slobodna Zona podržan na MEDIA konkursu Evropske komisije\nU konkurenciji od 77 aplikanata, Slobodna Zona našla se na listi odobrenih projekata koju čini 31 filmski festival iz Evrope. Slobodna Zona je jedini festival iz Srbije kome su sredstva odobrena u ovom ciklusu prijava, a pored Filmskog festivala na Paliću i Beldocsa treći festival u zemlji koji je dobio sredstva na konkursu MEDIA.\n14. izdanje festivala Slobodna Zona održaće se od 7. do 12. novembra 2018. godine u 9 bioskopskih dvorana u Beogradu, Novom Sadu i Nišu. Ovogodišnji filmski program obuhvatiće 40 nacionalnih premijera, od ukupno preko 60 najkvalietnijih igranih i dokumentarnih angažovnih filmova iz celog sveta. Ovogodišnji festival, pored MEDIA programa, za sada su podržali: Ministarstvo kulture i informisanja Republike Srbije, Movies that Matter, Rekonstrukcija Ženski fond, Rumunski kulturni institut u Beču, Francuski institut i Sekretarijat za kuluturu grada Beograda.\nTagged in : Kreativna evropa Media Slobodna zona\nPrevious Previous post: Ašok Murti predstavlja film Iv Sen Loran u Kinoteci\nNext Next post: Mirka Vasiljević ambasadorka 14. KIDS FEST-a


I PRIVREDNICI SA JUGA SRBIJE NA SAJMU U TIRANI\nBujanovac - Među stotinak privrednika iz Srbije, od kojih će 41 imati svoje proizvode na nacionalnom štandu na Međunarodnom sajmu privrede koji 23. novembra počinje u Tirani, naći će se i privrednici iz Bujanovca, Preševa i Vranja.\nPOZIV ZA MEDIJE - 24.11.2017.\nZoran Stanković, predsednik Koordinacionog tela, obratiće se novinarima u nedelju 26. novembra u 12 časova, ispred hotela „Gejzer“ u Sijarinskoj banji. Povod obraćanja je dolazak u privatnu posetu Ilira Mete, albanskog predsednika opštini Medveđa...\nGIZ DONIRAO OPREMU PČELARIMA IZ MEDVEĐE\nMedveđa - Nakon doniranja 50 košnica, predstavnici Nemačke organizacija za međunarodnu saradnju GIZ su novoformiranom udruženju pčelara “Apis” u Medveđi uručili komplet najsavremenije opreme za preradu meda.\nPRIJAVLjIVANjE ZA POHAĐANjE OBUKE O SPREČAVANjU NASILjA NAD ŽENAMA SA INVALIDITETOM U REZIDENIJALNIM USTANOVAMA (ROK 7.12.2017)\nInicijativa za prava osoba sa mentalnim invaliditetom MDRI-S poziva sve zainteresovane da se prijave za pohađanje dvodnevne obuke o sprečavanju nasilja nad ženama sa invaliditetom u rezidencijalnim ustanovama, koja će biti realizovana 14 i15. decembra 2017. godine u Beogradu.\n„BIVODA” NA SAJMU HRANE I PIĆA I OPREME U BEOGRADU\nBujanovac – „Bivoda” iz Bujanovca će učestvovati na 44. Međunarodnom sajmu hrane, pića i opreme „Etno hrana i piće“, koji se od 22. do 25. novembra održava u Beogradu, izjavio je Nenad Zafirović, direktor ovog privrednog društva.\nMEDVEĐA DEO PROJEKTA ZA EFIKASNIJU USLUGU GRAĐANA\nMedveđa - Već dve godine se u više od 150 lokalnih samouprava, opština i gradova Srbije, uključujući i opštinu Medveđa, sprovodi projekat unapređenja upravljanja ljudskim resursima, sa ciljem postizanja efikasnije i brže usluge privredi i građanima.\nPETICIJA PROTIV PASA LUTALICA\nBujanovac - Grupa građana organizovala je u Bujanovcu prikupljanje potpisa za peticiju kojom se od lokalnih vlasti traži uklanjanje pasa lutalica iz grada.\nU BUJANOVCU 40 ZAPOSLENIH VIŠAK\nBujanovac - Opštinsko veće Bujanovca usvojilo je odluku o određivanju maksimalnog broja zaposlenih na neodređeno vreme u sistemu lokalne samouprave za 2017. godinu.\nAgencija SAD za međunarodni razvoj (USAID) raspisala je poziv za dodelu grantova organizacijama civilnog društva, u oblasti razvoja civilnog društva, filantropije i volonterizma.\nINTERVJU „POLITIKA“ Skoro polovina građana misli da je Preševo na Kosovu\nBeograd - Proslava albanskog praznika Dan zastave pada usred predizborne kampanje za lokalne izbore u Preševu, ali Zoran Stanković, predsednik Koordinacionog tela za opštine Preševo, Bujanovac i Medveđa...


Home / Put kroz Poglavlje 27 / Upotreba biomase u cementnoj industriji\n27. Novembra 2018. 27. Novembra 2018. AdminLeave a Comment on Upotreba biomase u cementnoj industriji\nU organizaciji Udruženja UNEKOOP-a, uz učešće predstavnika civilnog, javnog, akademskog i privrednog sektora, u Paraćinu je 6. novembra održan okrugli sto na temu” Biomasom ka dekarbonizaciji cementne industrije”.\nIspred organizatora, skup je otvorio Vladimir Janković, predstavnik UNECOOP-a koji je istakao da je izabrana tema “Korišćenje biomase u cementnoj industriji”, iz razloga jer je cementna industrija jedan od najvećih emitera ugljen-dioksida.\nPored eksperta na projektu Evropske unije “Strategija klimatskih promena sa akcionim planom” Mateja Gasperiča, profesora Mašinskog fakulteta iz Beograda prof dr Aleksandra Jovovića sa temom “Upotreba biomase u cementnoj industriji- stanje i perspektive, Ivane Šekler sa Fakulteta za primenjenu ekologiju “FUTURA” sa temom “Niskokarbonski beton na bazi biomase”, o stanju i razvoju biomase u Srbiji govorila je Danijela Božanić, ekspert za oblast klimatskih promena koja je tom priliom istakla da postoje sve veći zahtevi i izazovi po pitanju smanjenja emisije ugljen- dioksida.\n– Ti izazovi se odnose pre svega na povećanje energetske efikasnosti, i u ovoj oblasti Srbija ima zaista veliki prostor, pogotovu kada se govori o sektoru energetike i industrije. Cilj je da se poveća energetska efikasnost i da se smanji emisija gasova sa efektom staklene baste. Kao ključni momenat je korišćenje obnovljivih izvora energije, konkretno biomase koja predstavlja najveći udeo u potencijalu obnovljivih izvora energije u Srbiji. Tendencija je da u industriji treba da bude sve veće korišćenje obnovljivih izvora energije, odnosno biomase, umesto fosilnih goriva istakla je Danijela Božanić.\nIspred Cementne industrije Srbije o upotrebi biomase u cementnoj industriji Evropske unije, govorila je direktorka CIS-a Dejana Milinković, koja je istakla da cementna industrija daje značajan doprinos u zbrinjavanju velikih količina otpada.\n– Kao jedan segment u otpadu je i biomasa, mada se ne možemo pohvaliti nekim značajnim količinama, ali važno je reći da procenat upotrebe biomase zavisi od lokalne raspoloživosti. Ako pričamo o vašem lokalu važno je uspostavljanje Kronospana kao jedne industrije koja generiše otpad koji će se zbrinuti i u fabrikama cementa. Rezultati pokazuju da je potrošnja u rastu, što je jako dobro, jer se na taj način smanjuje emisija ugljen dioksida, a nama je svima od značaja, i kao industriji i kao društvu da se držimo propisa o klimatskim promenama i da dajemo svoj doprinos u smanjenju emisija, kazala je Milinković.\nInače, biomasa ima najveći udeo u obnovljivim izvorima energije 61 posto, dok je u cementnoj industriji upotreba biomase vrlo mala.\nMilinković je dodala i da svake godine cementna industrija zbrine blizu 400.000 tona otpada, koji ne završi na deponijama, a da su preko 300.000 tona alternativne sirovine, granulisana zgura, leteći pepeo, i preko 60.000 tona otpada različitih vrsta koji se na siguran, bezbedan i kontrolisan način zbrine u fabrikama cementa.\nU cementnoj industriji postoje stroga pravila o vrsti otpada koji se može termički tretirati, što je propisano i nacionalnom regulativom, pa se prema karakteristikama peći koje cementare koriste bira i vrsta otpada. Veliki značaj se poklanja i lokalnim izvorima otpada, tako da se najviše koristi mešani komunalni otpad, otpadne gume, otpadna ulja, odnosno širok dijapazon različitih vrsta otpada, sa tendencijom da se to proširuje, jer za svaku vrstu otpada fabrika mora da obezbedi dozvolu, što cementare i imaju.\nDirektorka Polovnog udruženja CIS-a je najavila da će uskoro na sajtu ovog Poslovnog udruženja biti moguće pretraživanje otpada, odnosno svaki generator moći će da nađe u kojoj fabrici može da zbrine svoj otpad, naravno sa svim dozvolama i pod kontrolom nadležnog Ministarstva.\nOvaj tekst je nastao u okviru projekta „Paraćinsko informativne novinarsko ekološke reportaže – PINER“ koji je sufinansiran iz budžeta Opštine Paraćin na Javnom pozivu za učešće na opštem konkursu za sufinansiranje projekata radi ostvarivanja javnog interesa u oblasti javnog informisanja u 2018. godini.


Rezultati inicijative „ZA sadržaje za mlade“ – LocalPress\nRezultati inicijative „ZA sadržaje za mlade“\nGradovi Bor i Kraljevo prvi su gradovi u Srbiji koji će deo sredstava iz lokalnih budžeta izdvojiti za podršku kreiranju sadržaje za mlade. Ova odluka rezultat je zagovaračke inicijative „ZA sadržaje za mlade“ koju je proteklih meseci sprovelo Poslovno udruženje Asocijacije lokalnih i nezavisnih medija „Lokal pres“.\n– Našoj inicijativi priključilo se u proteklom periodu pedesetak mladih iz gradova širom Srbije, koji su kroz kampanju na društvenim mrežama, koju su sami kreirali, pokazali da im je stalo da budu informisani i da su voljni da se uključe i aktivno rade kako bi doprineli pozitivnim promenama u svojim lokalnim sredinama, kaže Snežana Milošević, generalna sekretarka PU „Lokal pres“.\nAnketa o informisanju mladih u lokalnim zajednicama, koju je PU „Lokal pres“ sproveo tokom avgusta i septembra, pokazala je da 66,7% mladih smatra kako u medijima nema dovoljno sadržaja za mlade. Pri tom, od 640 mladih iz 52 lokalne sredine koji su učestvovali u anketi, više od polovine (52,9%) spremno je da se kativno uključi u rešavanje ovog problema.\n– Značaj zagovaračke inicijative „ZA sadržaje za mlade“ je veliki pre svega jer u medijima nema dovoljno sadržaja za mlade, a potreba za njima je mnogo veća. Sa druge strane tu je i činjenica da je veoma nizak procenat medijski pisemnih mladih ljudi. I jedno i drugo može da se promeni, kaže Anđelija Stanimirović, studentkinja iz Niša i jedna od aktivistkinja kampanje „ZA sadržaje za mlade“.\nAnaliza PU „Lokal pres“ pokazala je da su 10 gradova i opština za dve godine kroz konkurse raspodelili ukupno 283.392.000 dinara, a da je tek 5,67 % tih sredstava bilo namenjeno informisanju mladih. U isto vreme mladi uzrasta od 15 do 30 godina čine 16,5 % populacije u 10 posmatranih lokalnih sredina (Bor, Čačak, Loznica, Kruševac, Kraljevo, Raška, Sremska Mitrovica, Šabac, Varvarin i Vrnjačka Banja).\nOva analiza je na okruglom stolu održanom početkom oktobra u Vrnjačkoj Banji predstavljena predstavnicima lokalnih samouprava i lokalnih medija iz 15 gradova Srbije.\nI predstavnici medija i predstavnici lokalnih samouprava složili su se da su se da je ovaj podatak poražavajuć, i da treba aktivno raditi na podršci kreiranju medijskih sadržaja za mlade i aktivnostima mladih uopšte.\n– Zagovaračka inicijativa koju smo sproveli za PU „Lokal pres“ predstavlja tek početak. Naš plan je da i u narednom periodu aktivno radimo na unapređenju informisanja mladih kroz povezivanje predstavnika lokalnih samouprava, medija i mladih u lokalnim zajednicama, objašnjava Snežana Milošević.\nInače, podršku zagovaračkoj inicijativi PU „Lokal pres“ pružili su Ministarstvo kulture i informisanja i Ministarstvo omladine i sporta.\nZagovaračka inicijativa „ZA sadržaje za mlade“ sprovedena je u okviru programa „Aktivni građani – bolje društvo: zagovaranjem ka saradnji i demokratskom razvoju Srbije“ koji realizuje BOŠ uz podršku američkog naroda putem Američke agencije za međunarodni razvoj (USAID).


Sukob policije i stanovnika grčkih ostrva zbog izgradnje centara za migrante | Trend Radio Velika Kladuša\nNa grčkim ostrvima Lezbos i Hios rano jutros izbili su sukobi policije i stanovnika ostrva koji protestiraju zbog izgradnje pritvorskog centra za migrante.Stanovnici ostrva su pokušali da spriječe dolazak policije i početak radova. Policija je ispalila suzavac na ljude koji su se okupili, pokušavajući da spriječe brodove da pristanu.\nGrčka vlada je poručila da će nastaviti s planiranom izgradnjom novih objekata, koji bi zamijenili postojeće prenatrpane kampove, prenosi AP.\nMnogi stanovnici ostrva i lokalne vlasti protive se tim planovima, smatrajući da bi migranti i azilanti trebalo da se prebace u kontinentalni dio Grčke.\nOko 500 ljudi na Lezbosu pokušalo je da onemogući istovar teške mašinerije, nakon čega su izbili sukobi pošto su građani pokušali da blokiraju gradilište, prenosi Reuters.


Nova verzija ransomwarea SynAck koristi tehniku koja mu pomaže da izbegne antiviruse\nOpisi virusa, 09.05.2018, 11:00 AM\nIstraživači kompanije Kaspersky Lab otkrili su novu verziju ransomwarea SynAck koja koristi tehniku dvojnika procesa (Process Doppelgänging) da bi zaobišla antivirusne programe, krijući se unutar legitimnih procesa.\nOva sofisticirana tehnika je prvi put prezentovana u decembru prošle godine na konferenciji BlackHat. Od tada, nekoliko malvera je počelo da koristi ovu tehniku.\nProšlog meseca, istraživači Kaspersky Laba primetili su prvi ransomware koji koristi ovu tehniku - ransomware SynAck. SynAck nije novi malver - za njega se zna od septembra prošle godine, ali je sada privukao pažnju stručnjaka za bezbednost zbog toga što koristi Process Doppelgänging tehniku.\nProgrameri koji stoje iza SynAcka koriste i druge trikove kako bi izbegli detekciju i analizu: oni koriste obfuscator kako bi "zamračili" kod malvera i izlazak iz aplikacije ako je malver pokrenut u okviru sandboxa.\nU decembru prošle godine primećeno je da SynAck napada uglavnom korisnike koji govore engleski jezik, preko RDP-a (Remote Desktop Protocol) i da je reč o tzv. brute-force napadu nakon kojeg sledi preuzimanje i instaliranje malvera. Nova verzija primenjuje daleko sofisticiraniji pristup sa tehnikom dvojnika procesa.\nTehnika dvojnika procesa podrazumeva ubacivanje koda koji zloupotrebljava Windowsov mehanizam NTFS transakcija fajlova da bi se sakrili maliciozni procesi, i izbegla detekcija od strane antivirusnog softvera. Na ovaj način napadači mogu da poture zlonamerne aktivnosti kao bezopasne, legitimne procese, čak i ako koriste već poznati maliciozni kod.\nTehnika dvojnika ne ostavlja iza sebe nikakakve vidljive tragove, što ovu vrstu napada čini veoma teškom za detektovanje.\nZanimljivo je da malver neće uraditi ništa ako računar žrtve koristi neko ćirilično pismo.\nPre nego što šifruje fajlove na uređaju žrtve, SynAck proverava hash funkcije svih pokrenutih procesa i servisa, koristeći u tu svrhu svoju nepromenjivu listu. Ako pronađe podudarnost on pokušava da prekine taj proces. Procesi koji se ovako blokiraju uključuju virtuelne mašine, kancelarijske programe, tumače skripti, aplikacije baze podataka, backup sisteme, aplikacije za gejming i ostale - najverovatnije kako bi se olakšalo zauzimanje vrednih fajlova koji bi inače bili zarobljeni u ovim pokrenutim procesima.\nIstraživači misle da su napadi koji koriste ovu novu verziju SynAck ransomwarea ciljani napadi. Do sada je uočen ograničen broj napada u SAD, Kuvajtu, Nemačkoj i Iranu, gde se od žrtava tražilo da plate 3000 dolara.\n„Trka između napadača i branilaca u okviru sajber prostora je neprekidna. Sposobnost tehnike dvojnika procesa da prikrije malver od najnovijih bezbednosnih mera predstavlja značajnu pretnju; pretnju koju su, očekivano, napadači veoma brzo iskoristili. Naše istraživanje pokazuje kako je SynAck, targetirani ransomware relativno niskog profila, iskoristio ovu tehniku kako bi poboljšao svoje sposobnosti prikradanja i infekcije. Na sreću, logika detekcije za ovaj ransomware je primenjena pre nego što se on pojavio na internetu,“ izjavio je Anton Ivanov, glavni analitičar malvera u kompaniji Kaspersky Lab.\nStručnjaci Kaspersky Laba preporučuje da redovno pravite rezervne kopije podataka, da koristite pouzdani antivirus i da uvek ažurirate softver na uređajima.\nU slučaju preduzeća, trebalo bi edukovati zaposlene i IT timove, a osetljive podatke treba čuvati odvojeno, sa ograničenim pristupom.\nMeđutim, sve i ako vam se dogodi infekcija nekim ransomwareom - nemojte paničiti, poručuju iz Kaspersky Laba savetujući korisnicima da u tom slučaju pristupe njihovom sajtu No More Ransom sa nekog drugog, nekompromitovanog sistema, jer na ovom sajtu ćete možda naći alat koji vam može pomoći da povratite vaše fajlove.


Omladinski odbor UNICEF-a u Srbiji uključen je u konsultacije vezane za Predlog strategije zapošljavanja u Republici Srbiji za period od 2021. do 2026. godine. UNICEF-ov Program za mlade zalaže se za njihovu veću participaciju i u skladu sa tim kancelarija je, u okviru Javne rasprave Ministarstva za rad, zapošljavanje, boračka i socijalna pitanja, podnela komentare na predlog strateškog okvira za zapošljavanje, čiji su integralni deo komentari i stavovi mladih u našoj zemlji.\nČlanovi i članice omladinskog odbora konsultovali su svoje vršnjake na temu zapošljavanja, na čemu bi najpre trebalo raditi i na osnovu toga, dali predloge za bolje funcionisanje službe za zapošljavanje, omladinskih zadruga kao i za bolju povezanost obrazovnih institucija i poslovnog sektora. Osim toga, mladi su stavili fokus na bolju informisanost i upućenost njihovih vršnjaka vezanu za ponudu poslova, administrativnih i pravnih okvira. Mladi poručuju da je važno da budu upoznati sa svojim pravima i obavezama ali i sa pravima i obavezama samih i poslodavaca. Osim toga, važno im je da znaju kome mogu da se obrate kada su u pitanju njihova prava i sigurnost na radu.\nOsim konsultacija, stavovi mladih su prikupljeni i putem platforme U-Report. Oni su i kroz ovaj alat istakli da je najveća prepreka za dobijanje posla ograničena ponuda poslova i praksi, ali i nedostatak potrebnog obrazovanja, veština i obuka, kao i odsustvo informacija o radnim mestima, mentorstvu uz nemogućnost zapošljavanja zbog uzrasta.\nMladi takođe smatraju da im je za razvoj veština potrebno više praktičnog rada putem stručnih praksi, kao i unapređenje kvaliteta obrazovanja. Preferiraju radne prakse u trajanju od 3 ili 6 meseci a osim vide potrebu za usklađivanjem profesionalnih veština sa zahtevima na tržištu i potrebu za sticamnjem veštinama poput komunikacija i timskog rada.\nZa započinjanje preduzetničkog posla mladi smatraju da su im potrebna dodatna znanja kroz organizovane treninge i obuke, zatim saveti za razvoj poslovanja i pristup zajmovima ili investicijama, a spremni su da takve kurseve pohađaju i onlajn. Kao teme za obuke prepoznaju komunikaciju ili međuljudske veštine kao i IT i digitalne veštine. Takođe, mladima je potrebno da se razviju mehanizmi za informisanje o programima podrške zapošljavanju na sistematičan način.\nSituacija izazvana korona virusom (COVID-19) uticala je na mlade kada je u pitanju njihov pogled na budućnost. Tačnije, za 46% mladih reportera pogled na budućnost promenio se na gore. Njihova najveća briga vezana za karijeru je da neće moći da nađu adekvatan posao.\nStavove mladih treba uzeti u obzir kako bi se unapredio položaj mladih na svakom polju, pa tako i na tržištu rada. Tokom konsultacija u okviru omladinskog programa UNICEF-a, mladi su utvrdili da treba da budu i konsultovani, ali i da budu deo radnih grupa i uključeni u samo kreiranje ovakve strategije ili akcionog plana.\nO Omladinskom odboru UNICEF-a\nČlanovi i članice Omladinskog odbora su savetnici UNICEF-ovog Programa za mlade, sa ciljem da podele svoju perspektivu o razvoju veština, ulozi mladih u društvu, zdravlju, zaštiti, bezbednosti i drugim ključnim temama, da zagovaraju za prava mladih i podstiču svoje vršnjake na veću participaciju.\nOmladinski odbor doprinosi misiji UNICEF-a da uloga mladih u društvu bude zastupljenija i više prepoznata, da se glas mladih jače čuje u društvu i da se potrebe i preporuke mladih u većoj meri uvaže.\nOdbor je aktivno uključen i u razvijanje mehanizama za učestvovanje mladih, uključujući platformu U-Report, razvoj volonterskih programa, konsultacije povodom strateških dokumenata, zagovaračke inicijative i druge događaje i aktivnosti.\nStatistika podrazumeva radnu grupu za praćenje primene strategija i treba uključiti mlade. Takođe, strategija bi trebalo da prepozna učešće mladih u procesima kreiranja akcionih planova za zapošljavanje na lokalnom nivou. Članovi i čkanice jednoglasno predlažu - uključite Odbor mladih UNICEF-a.\nO platformi U-Report\nU-Report je digitalna društvena platforma za izveštavanje koju je kreirao UNICEF, a prisutna je u više od 75 zemalja, a u Srbiji okuplja oko 8.000 mladih. Putem platforme promoviše se aktivno učešće mladih u stvaranju pozitivnih društvenih promena, kao i široko primenjivanje glasa mladih u programima i strategijama. Perspektiva mladih važna je u svim oblastima koje ih se tiču - oblasti zdravlja, ishrane, obrazovanja, inkluzije, bezbednosti, zapošljavanja, ali i za sve druge teme značajne za unapređenje položaja mladih. U Srbiji su do sada stavovi mladih odraženi u Nacionalnoj strategiji za razvoj digitalnih veština, Nacionalnoj strategiji za sprečavanja nasilja nad decom, kao i u Ex ante analizi uticaja Zakona o volontiranju.\nViše o stavovima mladih na ove teme možete videti na:\nRadne prakse i veštine za veću zapošljivost\nBudućnost nakon COVID-19 (poslovni aspekt)\nUticaj pandemije COVID-19 na radna mesta\nUticaj radnog mesta roditelja na decu i mlade\nUticaj preduzeća na mlade\nPristup mladih tržištu rada u Srbiji\nSaradnja sa Programom za mlade UNICEF-a u Srbiji\nPozivamo mlade da nastave da prate naše aktivnosti i priključuju se.\nPozivamo organizacije koje rade sa mladima i za mlade da zajedno razvijamo mehanizme za uključivanje, da stvaramo prostor za pregovaračkim stolom za mlade, da sarađujemo i uključimo mlade u strategijama i aktivnostima.\nZa više informacija obratite se UNICEF-ovom Programu za mlade (svuckovic@unicef.org, aandjelic@unicef.org).\nNeophodno je da osiguramo prostor da mladi budu deo zagovaračkih i pregovaračkih inicijativa, da veći broj mladih bude informisan o temama koje su za njih važne, kao i da organizacije i ključni akteri primenjuju preporuke mladih u strateškim rešenjima. Za mlade ovakvi programi predstavljaju prilike da unaprede znanja o pravima dece i mladih, ciljevima održivog razvoja, socijalnoj inkluziji i zagovaranju.


Đorđević: Cilj je da siva ekonomija bude u potpunosti iskorenjena - Nova ekonomija\nĐorđević: Cilj je da siva ekonomija b...\nĐorđević: Cilj je da siva ekonomija bude u potpunosti iskorenjena\nMinistar za rad, zapošljavanje, boračka i socijalna pitanja Zoran Đorđević izjavio je da je jedan od prioriteta Vlade Srbije borba protiv rada na crno i naglasio da je cilj da siva ekonomija bude u potpunosti iskorenjena.\n"Niko ne sme da građanima uskraćuje pravo na zdravstveno i socijalno osiguranje i dostojanstven rad. Ne postoje privilegije ni za jednog poslodavca koji krši zakon. To je ono za šta se bori Vlada Srbije", rekao je on.\nĐorđević, ambasador Norveške Arne Sanes Bjornstad i direktor Inspektorata za rad Stevan Đurović govorili su na poslednjoj "edukativnoj radionici" u okviru projekta "Jačanje kapaciteta Inspektorata za rad i podizanje svesti gradjana u cilju suzbijanja rada na crno" i inspektorima uručili 266 laptop-računara.\nAmbasador Bjornstad je istakao da mu je zadovoljstvo što njegova zemlja može da pomogne Srbije u suzbijanju rada na crno, budući da su državi potrebni prihodi, a radnicima lojalna konkurencija i socijalna prava.\nV.d. direktora Inspektorata za rad Stevan Đurović je rekao da je od pokretanja besplatne telefonske linije (0800 300 307), inspekciji rada do 15. oktobra upućeno 7.320 telefonskih poziva, kao i 184 prijava elektronskom poštom, te će poklonjenih 266 računara olakšati posao.\nU okviru projekta ''Reci NE radu na crno'' je održano 10 radionica (u Pančevu, Pirotu, Vranju, Negotinu, Užicu, Novom Pazaru, Nišu, Kragujevcu, Novom Sadu i Beogradu) radi informisanja zaposlenih, poslodavaca i drugih o pravima i obavezama iz propisa o radu, i bezbednosti i zdravlju na radu.\nĐorđević je pohvalio rad inspektora, istakavši da će im Ministarstvo omogućiti savremeniju tehničku opremljenost, bolje uslove rada i veće plate.\nPo njegovim rečima, od januara do septembra ove godine su izvršena 51.602 inspekcijska nadzora, što je za 43 odsto više nego u istom periodu 2017. godine, kada ih je bilo 36.126. Inspektori rada su, rekao je ministar, zatekli 12.953 lica koja su radila na crno, a poslodavci su potom zasnovali radni odnos sa 10.440 tih radnika.\n"Naš zadatak je da gradimo modernu državu po meri njenih građana, sa nultom tolerancijom prema kršenju zakona", rekao je Đorđević.\nĐinović: Smanjenje sive ekonomije doneće manji ...\nSrbija na 57. mestu po indeksu ilegalne trgovine\nMinistarstvo: Smanjen broj povreda na gradilištima


Prva tranša kineskog kredita je stigla u BiH - Klix.ba\n13.2.2013. u 08:57\nWang Fuguo (Foto: Klix.ba)\nU protekle dvije godine i šest mjeseci uzajamno političko povjerenje između Kine i BiH se povećalo, rekao je u intervjuu za današnje "Oslobođenje" ambasador Kine u BiH Wang Fuguo, koji svoj mandat završava krajem februara.\nSmatra da su i BiH i Kina podržavale jedna drugu i u međunarodnim poslovima i u međunarodnim organizacijama.\nŠto se tiče ekonomske razmjene, istakao je da je obim razmjene povećan, naročito u oblasti investicija.\n"Kao što znate, u Stanarima je već potpisan ugovor. Prva tranša kineskog kredita je već stigla, ukupna vrijednost tog projekta iznosi više od 500 miliona eura, a kredit iz Kine će biti ukupno 350 miliona dolara. Već u maju će početi izgradnja. To je prvi značajni projekt između Kine i BiH", rekao je Fuguo.\nU kontekstu kulturne razmjene naglasio je da je otvorena katedra kineskog jezika na Univerzitetu u Istočnom Sarajevu, a na Univerzitetu u Sarajevu je također odobreno otvaranje iste katedre.


Posao za 51 zdravstvenog radnika - VOM\nNaslovnaVestiDruštvoPosao za 51 zdravstvenog radnika\nPosao za 51 zdravstvenog radnika\nutorak, 28. septembra 2021 : 12:55\n51 zdravstveni radnik dobiće posao, zahvaljujući lokalnoj samoupravi koja je izdvojila novac i ove godine za njihovo angažovanje.\nPrema rečima gradonačelnika Vranja dr Slobodana Milenkovića lokalna samouprava u prethodnom periodu izdvojila 55 miliona dinara iz gradskog budžeta za unapređenje zdravstvene zaštite na teritoriji Grada Vranja.\nVeć četvrtu godinu zaredom realizujemo jedan od najznačajnijih projekata kada je u pitanju zaštita zdravlja naših sugrađana. Ove godine, izdvojićemo 11.182.000 dinara iz budžeta za angažovanje 51 zdravstvenog radnika. Uposlićemo šest lekara, od kojih dvoje stomatologa, 10 farmaceutskih tehničara, četiri stručna saradnika i 31 medicinskog i zubnog tehničara. Nema veće satisfakcije za mlade ljude od rada u svojoj struci – rekao je gradonačelnik Milenković.\nDirektor vranjskog Zdravstvenog centra dr Saša Đorđević i direktorka Apoteke Ivana Kostić zahvalili su se gradonačelniku na podršci, napominjući da je Sporazum veliki korak za mlade stručne ljude koji će postati deo zdravstvenog sistema u Vranju.\nPrethodni tekstSvi su dani dobri, četvrtak je najbolji\nSledeći tekstEpidemiološka situacija vanredna i zabrinjavajuća


Košarac: Odgovorno rješavati problem proizvođača i mesoprerađivača – Biznis.ba\nNaslovnaBiHKošarac: Odgovorno rješavati problem proizvođača i mesoprerađivača\nobjavljeno 24. jul 2020. u 09:16 24. jul 2020.\nMinistarstvu spoljne trgovine i ekonomskih odnosa BiH su se u više navrata obraćala udruženja domaćih poljoprivrednih proizvođača sa zahtjevima za uvođenje privremenih mjera ograničenja uvoza mesa i mesnih prerađevina zbog pojave tržišnih viškova, što je posebno izraženo u aktuelnoj situaciji izazvanoj pandemijom korona virusa.\n”Nakon što sam upoznat o posljednjim zahtjevima naših proizvođača i mesoprerađivača da se odgodi uvoz svježeg i smrznutog mesa u BiH dok se ne riješi pitanje izvoza nastalih viškova u proizvodnji, zatražio sam da nadležni sektori u Ministarstvu spoljne trgovine i ekonomskih odnosa BiH naprave detaljnu analizu stanja, te da nam Uprava za indirektno oporezivanje BiH dostavi validne podatke o spoljnotrgovinskom prometu mesa i mesnih prerađevina. Očekujem da ćemo naredne sedmice imati zvanične informacije nadležnih institucija, kako bismo na osnovu egzaktnih podataka mogli ustanoviti šta je uzrokovalo poremećaj na domaćem tržištu i u skladu s tim Savjetu ministara BiH predložiti određena rješenja, usaglašena sa nadležnim ministarstvima u Republici Srpskoj i Federaciji BiH”, poručio je resorni ministar Staša Košarac.\nOn je istakao da su zaštita domaće proizvodnje i poštivanje međunarodnih ugovora, čiji je potpisnik BiH, strateško opredjeljenje Ministarstva spoljne trgovine i ekonomskih odnosa BiH i definisana politika Savjeta ministara BiH.\n”Ministarstvo spoljne trgovine i ekonomskih odnosa BiH, u skladu sa svojim nadležnostima, definiše i provodi politiku koja nije u suprotnosti sa važećim međunarodnim ugovorima o slobodnoj trgovini i sa jasno definisanim domaćim zakonodavstvom u ovoj oblasti. Rješenje predmetnog problema poljoprivrednih proizvođača iz BiH moramo tražiti oprezno poštujući potpisane međunarodne ugovore, uz izuzetno odgovoran odnos prema domaćoj proizvodnji”, istakao je ministar Košarac.\nOn je naglasio da Ministarstvo kontinuirano radi na uspostavljanju i obezbjeđivanju izvoza proizvoda biljnog i životinjskog porijekla u EU i na tržišta drugih zemalja, između ostalog, Ruske Federacije, Turske i Kine.\n”Na postojeće izazove u izvozu proizvoda biljnog i animalnog porijekla najefikasnije možemo odgovoriti otvaranjem novih tržišta, što će ujedno biti perspektiva za razvoj i stabilizaciju stanja u ovom sektoru”, poručio je ministar Košarac.


Saopštenja - - Zimski red letenja na Aerodromu Nikola Tesla Beograd :: Aerodrom Nikola Tesla Beograd\nPočetna stranica > Mediji > Saopštenja\nObjavljeno: Subota, 27.10.2018.\nZimski red letenja na Aerodromu Nikola Tesla Beograd počinje od nedelje, 28. oktobra 2018. godine i važiće do subote, 30. marta 2019. godine.\nTokom ovogodišnje zimske sezone putnici mogu birati direktne letove 28 avio-kompanija ka nekoj od 61 destinacije u 35 država. U ponudi su direktni letovi ka državama u Aziji (Kina, Liban, UAE, Katar i Izrael), Africi (Egipat i Tunis), Severnoj Americi (SAD), Evropi (Austrija, Holandija, Nemačka, Belgija, Švajcarska, Danska, Velika Britanija, Italija, Francuska, Norveška, Švedska, Rusija, Češka, Poljska, Belorusija, Grčka, Kipar, Turska, BiH, Rumunija, Slovenija, Crna Gora, Makedonija, Hrvatska, Albanija, Mađarska i Bugarska).\nPrema zimskom redu letenja koji su objavile avio-kompanije koje saobraćaju iz Beograda, sa Aerodroma Nikola Tesla će u linijskom putničkom saobraćaju biti obavljeno 5,3 odsto više letova u odnosu na prethodnu zimsku sezonu.\nSrpski nacionalni avio-prevoznik Air Serbia planira da tokom predstojećeg zimskog perioda obavi približno jednak broj letova kao i prošle godine. U njihovom redu letenja najznačajnije novosti su da će se ponovo tokom cele sezone leteti za Larnaku, a da će izrazito biti uvećan broj letova za Cirih.\nDirektne avionske linije koje su uvedene tokom letnje sezone nastaviće se i u zimskom periodu. Tako će easyJet i dalje leteti za Berlin (4 puta nedeljno) i Bazel (3 puta nedeljno), dok će ruski avio-prevoznik Red Wings Airlines čak uvećati broj nedeljnih letova za moskovski aerodrom Domodedovo sa tri na četiri.\nNajveće povećanje u broju letova od inostranih avio-prevozilaca beleži avio-kompanija Aeroflot, koja će uvesti i treći dnevni let iz Beograda za aerodrom Šeremetjevo u Moskvi. Značajno uvećanje obima saobraćaja predviđaju LOT za Varšavu i Transavia za Amsterdam, a broj nedeljnih operacija uvećaće i Belavia za Minsk, Austrian Airlines za Beč, Norwegian Air Shuttle za Oslo, TAROM za Bukurešt i Air Cairo za Hurgadu.\nTokom perioda novogodišnjih i božićnih praznika na Aerodromu Nikola Tesla doći će do značajnog uvećanja obima saobraćaja. Shodno višegodišnoj praksi, Air Serbia će uvesti dodatne letove ka 17 destinacija iz svoje mreže letova, pri tome najviše za NJujork, Moskvu, Cirih, Bejrut, Atinu i Podgoricu, a samo u ovom periodu obaviće i letove za Maltu i Sankt Peterburg.\nAvio-kompanija Etihad Airways će u prazničnom periodu uvesti dodatni svakodnevni let za Abu Dabi, dok će Wizz Air ka najvećem broju destinacija do kojih saobraća iz Beograda takođe povećati broj nedeljnih polazaka.\nSve informacije o zimskom redu letenja možete dobiti na našoj internet prezentaciji www.antb.rs ili u Službi informacija o redu letenja, putem telefona 011/209-4444.